open-index/open-wikipedia-markdown huggingface dataset:
ആൻസി സോജൻ

ഒരു ഇന്ത്യൻ ഫീൽഡ് അത്‌ലറ്റാണ് **ആൻസി സോജൻ.** 2022-ലെ ഏഷ്യൻ ഗെയിംസിൽ വനിതകളുടെ ലോങ്ജംപിൽ വെള്ളി മെഡൽ നേടി. 6.63 മീറ്റർ ചാടിയാണ് രണ്ടാം സ്ഥാനം നേടിയത്. തൃശൂർ നാട്ടിക സ്വദേശിയാണ്. നാട്ടിക ഗവ. ഫിഷറീസ് സ്കൂളിൽനിന്നാണ് കായികരംഗത്ത് പരിശീലനത്തിനിറങ്ങിയത്. തൃശൂർ സെൻറ് തോമസ് കോളജിൽ ഡിഗ്രി വിദ്യാർഥിയാണ്. സോജൻ-ജാൻസി എന്നിവരാണ് മാതാപിതാക്കൾ. 

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:ലോങ്ജമ്പ് താരങ്ങൾ
നഗരി നിയമസഭാ മണ്ഡലം

**നഗരി നിയമസഭാ മണ്ഡലം** ഇന്ത്യയിലെ ആന്ധ്രപ്രദേശ് നിയമസഭയിലെ ഒരു മണ്ഡലമാണ്. നഗരി പട്ടണത്തിന്റെ പേരിൽ അറിയപ്പെടുന്ന ഇത്, ചിറ്റൂർ ജില്ലയിലെ 7 മണ്ഡലങ്ങളിൽ ഒന്നാണ്.

2014 ലെ തിരഞ്ഞെടുപ്പിൽ തെലുഗു ദേശം പാർട്ടിയുടെ ശക്തനായ സ്ഥാനാർത്ഥി ഗലി മുദ്ദു കൃഷ്ണമ നായിഡുവിനെതിരെ നഗരി നിയമസഭാ മണ്ഡലത്തിൽ നിന്ന് വൈ.എസ്.ആർ. കോൺഗ്രസ് പാർട്ടിയിലെ ആർ.കെ. റോജ 1000-ൽ താഴെ വോട്ടിന്റെ ഭൂരിപക്ഷത്തിൽ വിജയിക്കുകയും 2019 ലെ തെരഞ്ഞെടുപ്പിൽ വിജയം ആവർത്തിക്കുകയും ചെയ്തു.

## അവലംബം
ചന്ദ്രഗിരി നിയമസഭാ മണ്ഡലം

**ചന്ദ്രഗിരി നിയമസഭാ മണ്ഡലം** ഇന്ത്യൻ സംസ്ഥാനമായ ആന്ധ്രപ്രദേശിലെ തിരുപ്പതി ജില്ലയിലെ ഒരു നിയമസഭാ മണ്ഡലമാണ്. ചിറ്റൂർ ലോക്സഭാ മണ്ഡലത്തിലെ ഏഴ് നിയമസഭാ മണ്ഡലങ്ങളിൽ ഒന്നാണിത്.

മണ്ഡലത്തിലെ നിലവിലെ എംഎൽഎ 2019 ലെ ആന്ധ്രാപ്രദേശ് നിയമസഭാ തിരഞ്ഞെടുപ്പിൽ വൈ.എസ്.ആർ. കോൺഗ്രസ് പാർട്ടിയിൽ നിന്ന് വിജയിച്ച ചെവിറെഡ്ഡി ഭാസ്കർ റെഡ്ഡി യാണ്. 2019ലെ കണക്കനുസരിച്ച് മണ്ഡലത്തിൽ ആകെ 291,734 വോട്ടർമാരാണുണ്ടായിരുന്നത്. അതിർത്തി നിർണ്ണയ ഉത്തരവുകൾ (1951) പ്രകാരം 1951-ൽ ഈ മണ്ഡലം സ്ഥാപിതമായി.

## അവലംബം
ഭട്ടിപ്രോളു

**ഭട്ടിപ്രോളു** ഇന്ത്യയിലെ ആന്ധ്രാപ്രദേശ് സംസ്ഥാനത്തെ ബപട്‌ല ജില്ലയിലെ ഒരു ഗ്രാമമാണ്. തെന്നാലി റവന്യൂ വിഭാഗത്തിലെ ഭട്ടിപ്രോളു മണ്ഡലത്തിന്റെ കേന്ദ്രമാണിത്. ദേശീയ പ്രാധാന്യമുള്ളതും കേന്ദ്ര സംരക്ഷിതമായതുമായ സ്മാരകങ്ങളിലൊന്നാണ് ഗ്രാമത്തിൽ സ്ഥിതിചെയ്യുന്ന ബുദ്ധ സ്തൂപം. ദക്ഷിണേന്ത്യയിലെ ബ്രാഹ്മി ലിപിയുടെ ആദ്യകാല തെളിവുകളിലൊന്ന് ഭട്ടിപ്രോളുവിൽ നിന്നാണ് കണ്ടെടുക്കപ്പെട്ടത്. ഗൗതമ ബുദ്ധന്റെ ദേഹാവശിഷ്ടങ്ങൾ അടങ്ങിയ ഒരു കലശത്തിലാണ് ഈ മുദ്രാക്ഷരം എഴുതപ്പെട്ടിരുന്നത്. ഭട്ടിപ്രോളു ലിപി എന്ന പേരിൽ ഇത് അറിയപ്പെടുന്നു.

## ചരിത്രം
പ്രതിപാലപുര എന്ന പ്രാചീന നാമമുള്ള ഭട്ടിപ്രോളു ഗ്രാമം, ആന്ധ്രാ ശതവാഹനന്മാർക്ക് മുമ്പുള്ള കാലത്ത് പുരാതന സാല രാജ്യത്തിലെ അഭിവൃദ്ധി പ്രാപിച്ച ഒരു പട്ടണമായിരുന്നു. ലഭ്യമായ ലിഖിത തെളിവുകൾ പ്രകാരം, കുബേരക രാജാവ് 230 ബിസിഇയിൽ ഭട്ടിപ്രോളു ഭരിച്ചിരുന്നു. ബിസി 3-2 നൂറ്റാണ്ടിൽ നിർമ്മിക്കപ്പെട്ട ബുദ്ധ സ്തൂപത്തിൻറെ (വിക്രമാർക്ക കോട്ട ദിബ്ബ) പേരിലും ഭട്ടിപ്രോളു ഗ്രാമം പ്രസിദ്ധമാണ്.

## അവലംബം

വർഗ്ഗം:ആന്ധ്രാപ്രദേശിലെ ഗ്രാമങ്ങൾ
അമേഗർ ബക്കെ

**അമേഗർ ബക്കെ** എന്നത്  **അമേഗർ സ്ലോപ്പ്** അല്ലെങ്കിൽ **കോപ്പൻഹിൽ** എന്നെല്ലാം  അറിയപ്പെടുന്ന , ഡെന്മാർക്കിലെ തലസ്ഥാന നഗരമായ  കോപ്പൻഹേഗനിലെ  ഒരു ഊർജ്ജ -മാലിന്യ പ്ലാന്റും റിസോഴ്സ്  വിഭവ വിനിമയ കേന്ദ്രവുമാണ്    2017 ലാണ് ഈ സ്ഥാപനം പ്രവർത്തനം ആരംഭിച്ചത്. അതോടെ മുമ്പുണ്ടായിരുന്ന അമേജറിലെ മാലിന്യ ദഹന പ്ലാന്റ് ഭാഗികമായി മാറ്റി സ്ഥാപിച്ചു. 2020 ൽ പൂർത്തിയായ ഇത്  ഊർജ്ജ സ്രോതസ് കൽക്കരിയിൽ നിന്ന് ജൈവസ്രോതസുകളിലേക്ക് മാറ്റുന്ന  പദ്ധതിയായിരുന്നു.   സീറോ കാർബൺ എന്ന തത്വത്തെ പ്രാവർത്തികമാക്കുക എന്നതിൽ  ഈ രണ്ട് പ്ലാന്റുകളും ഒരു പ്രധാന പങ്ക് വഹിക്കുന്നു.

2018 ഡിസംബറിൽ ഈ പദ്ധതിപ്രദേശം വിനോദോപാധികൾക്കായി  തുറന്നുകൊടുത്തു . ഡ്രൈ സ്കീ റൺ, ഹൈക്കിംഗ് ട്രയൽ, ക്ലൈംബിംഗ് വാൾ  എന്നിവ ഇവിടുത്തെ ആകർഷണങ്ങളാണ്  പ്രതിവർഷം അമ്പതിനായിരത്തോളം  സന്ദർശകർ ഇവിടം സന്ദർശിക്കുമെന്ന്ക ണക്കാക്കുന്നു. പതിനാലാമത് വാർഷിക വേൾഡ് ആർക്കിടെക്ചർ ഫെസ്റ്റിവലിൽ *2021 ലെ വേൾഡ് ബിൽഡിംഗ് ഓഫ് ദ ഇയർ* ആയി അമേർ ബക്കെ തെരഞ്ഞെടുക്കപ്പെട്ടു.
ശ്രീ ദിവ്യ

തമിഴ്, തെലുങ്ക്, മലയാളം സിനിമകളിൽ അഭിനയിക്കുന്ന ചലച്ചിത്ര നടിയാണ് **ശ്രീ ദിവ്യ** (ജനനം 1 ഏപ്രിൽ 1993). 2006-ൽ തെലുങ്ക് ചിത്രമായ *ഭാരതി* എന്ന ചിത്രത്തിന് മികച്ച ബാലതാരത്തിനുള്ള നന്തി അവാർഡ് ശ്രീ ദിവ്യ നേടി 

## ആദ്യകാല ജീവിതം
1993 ഏപ്രിൽ  ന് ഇന്നത്തെ തെലങ്കാനയിലെ ഹൈദരാബാദിലാണ് ശ്രീ ദിവ്യ ജനിച്ചത്. കേന്ദ്രീയ വിദ്യാലയത്തിലാണ് ശ്രീ ദിവ്യ പഠിച്ചത്.  ശ്രീ ദിവ്യയുടെ മൂത്ത സഹോദരിയാണ് ശ്രീ രമ്യ. ശ്രീ രമ്യ തെലുങ്ക്, തമിഴ് സിനിമകളിലും അഭിനയിക്കുന്നു.  

## അഭിനയ ജീവിതം
മൂന്നാം വയസ്സിലാണ് ശ്രീ ദിവ്യ തന്റെ അഭിനയ ജീവിതം ആരംഭിച്ചത്. തെലുങ്ക് ടെലിവിഷൻ സീരിയലുകളിലും അഭിനയിച്ചിട്ടുണ്ട്.  രവി ബാബു സംവിധാനം ചെയ്ത 2010-ൽ തെലുങ്ക് പ്രണയ ചിത്രമായ *മാനസാര എന്ന* ചിത്രത്തിലൂടെ നായികയായി അരങ്ങേറ്റം കുറിച്ചെങ്കിലും ചിത്രം പരാജയമായിരുന്നു.  തുടർന്ന് മാരുതി സംവിധാനം ചെയ്ത *ബസ് സ്റ്റോപ്പ്* (2012) എന്ന സിനിമയിൽ പ്രിൻസിനൊപ്പം അഭിനയിച്ചു, അത് ബോക്സോഫീസിൽ വിജയിച്ചു.  അതിന് ശേഷം *മല്ലേല തീരം ലോ സിരിമല്ലെ പുവ്വ് എന്ന* ചിത്രത്തിൽ ഒരു എഴുത്തുകാരനുമായി പ്രണയത്തിലാകുന്ന ഏകാന്തമായ ഭാര്യയുടെ വേഷം ചെയ്തു. &#x5B; *[[വിക്കിപീഡിയ:Citation needed|<span title="This claim needs references to reliable sources. (April 2022)">അവലംബം ആവശ്യമാണ്</span>]]* &#x5D; . 

പൊൻറാം സംവിധാനം ചെയ്ത ശിവ കാർത്തികേയനൊപ്പം അഭിനയിച്ച *വരുതപടാത്ത വാലിബർ സംഘം എന്ന* ചിത്രത്തിലൂടെയാണ് ശ്രീ ദിവ്യയുടെ തമിഴ് അരങ്ങേറ്റം. ഈ സിനിമയിലെ ശ്രീ ദിവ്യയുടെ പ്രകടനത്തിന് നിരൂപകരിൽ നിന്ന് വളരെ നല്ല അവലോകനങ്ങൾ ലഭിച്ചു. *[[ദ ന്യൂ ഇന്ത്യൻ എക്സ്പ്രസ്സ്|ദ ന്യൂ ഇന്ത്യൻ എക്സ്പ്രസ്]]* എഴുതി, "ലതയായി, നവാഗതയായ ശ്രീദിവ്യ കഥാപാത്രത്തെ നിഷ്കളങ്കതയും ചാരുതയും വികൃതിയും കൊണ്ട് സന്നിവേശിപ്പിക്കുന്നു".  2014-ൽ സുശീന്ദ്രന്റെ *ജീവ* , *വെള്ളൈക്കാര ദുരൈ* എന്നീ രണ്ട് തമിഴ് ചിത്രങ്ങളിൽ അഭിനയിച്ചു.

## അഭിനയിച്ച സിനിമകൾ

## അഭിനയിച്ച ടെലിവിഷൻ പരമ്പരകൾ

## അവലംബങ്ങൾ

## പുറത്തേക്കുള്ള കണ്ണികൾ

* 

 
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1993-ൽ ജനിച്ചവർ
ശ്രീ രമ്യ

തെലുങ്ക്, തമിഴ് സിനിമകളിൽ അഭിനയിക്കുന്ന ചലച്ചിത്ര നടിയാണ് **ശ്രീ രമ്യ** .  *1940 ലോ ഒക ഗ്രാമം* എന്ന ചിത്രത്തിലൂടെ 2010-ൽ  അഭിനയരംഗത്തേക്ക് കടന്നുവന്നു. 2008 ലെ  നന്ദി പ്രത്യേക ജൂറി അവാർഡ് ശ്രീ രമ്യക്ക് ലഭിച്ചിട്ടുണ്ട്.   

## അഭിനയ ജീവിതം
2010-ൽ *1940 ലോ ഓക ഗ്രാമം എന്ന* തെലുങ്ക് ചിത്രത്തിലൂടെയാണ് ശ്രീ രമ്യ അഭിനയരംഗത്തേക്ക് പ്രവേശിക്കുന്നത്. 2011ൽ *വിരോധി എന്ന* സിനിമയിൽ ഒരു നക്സലൈറ്റായി അഭിനയിച്ചു.  2013-ൽ *യമുന* എന്ന പേരിൽ ഒരു ഏകാങ്ക തമിഴ് സിനിമയിൽ ശ്രീരമ്യ പ്രധാന വേഷം ചെയ്തു. 

## സ്വകാര്യ ജീവിതം
തെന്നിന്ത്യൻ ചലച്ചിത്ര നടി ശ്രീ ദിവ്യയുടെ മൂത്ത സഹോദരിയാണ് ശ്രീ രമ്യ. 

## അഭിനയിച്ച സിനിമകൾ

## അവാർഡുകളും നാമനിർദ്ദേശങ്ങളും

## അവലംബങ്ങൾ

## പുറത്തേക്കുള്ള കണ്ണികൾ

* 

 
വർഗ്ഗം:നന്ദി പുരസ്കാരജേതാക്കൾ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
അപർണ പി.നായർ

മലയാളം സിനിമകളിലും ടെലിവിഷൻ സീരിയലുകളിലും അഭിനയിച്ചിരുന്ന നടിയാണ് **അപർണ പി. നായർ** (30 നവംബർ 1989 - 31 ഓഗസ്റ്റ് 2023). ഏഷ്യാനെറ്റ് സംപ്രേഷണം ചെയ്യുന്ന ചന്ദനമഴ, മഴവിൽ മനോരമ സംപ്രേഷണം ചെയ്ത ആത്മസഖി തുടങ്ങിയ സീരിലയുകളിലെ അഭിനയത്തിലൂടെയാണ് അപർണ്ണ പ്രധാനമായും അറിയപ്പെടുന്നത്. 

## അഭിനയ ജീവിതം
*ചന്ദനമഴ*, *ആത്മസഖി*, *മൈഥിലി വീണ്ടും വരുന്നു,* *ദേവസ്പർശം* തുടങ്ങിയ ടെലിവിഷൻ സീരിയലുകളിലെ വേഷങ്ങളിലൂടെയാണ് അപർണ ഏറെയും അറിയപ്പെടുന്നത്. *മേഘതീർത്ഥം*, മുദ്ദുഗൗ, *അച്ചായൻസ്*, *[[കോടതി സമക്ഷം ബാലൻ വക്കീൽ]]* തുടങ്ങിയ സിനിമകളിലും അഭിനയിച്ചു.  

## വ്യക്തിഗത ജീവിതവും മരണവും
അപർണ്ണ വിവാഹിതയും ത്രയ, കൃതിക എന്നീ രണ്ട് പെൺകുട്ടികളുടെ അമ്മയുമായിരുന്നു.  മുപ്പത്തിമൂന്നാം വയസിൽ    അപർണ്ണ ആത്മഹത്യ ചെയ്തു.   തിരുവനന്തപുരത്തെ കരമനയിലുള്ള വീട്ടിലെ മുറിയിൽ തൂങ്ങിമരിച്ച നിലയിൽ 2023 ഓഗസ്റ്റ് 31-ന് അപർണ്ണയെ കണ്ടെത്തുകയായിരുന്നു . 

## ഫിലിമോഗ്രഫി

## മറ്റു സീരിയലുകൾ
*രാത്രിമഴ
*ശബരിമല സ്വാമി അയ്യപ്പൻ
*സ്ത്രീപദം
*CBI ഡയറി 
*അപരിചിത
*കാണക്കുയിൽ
*പരിശുദ്ധൻ
*സീതാകല്യാണം
*എഴുത്തച്ഛൻ ഇംഗ്ലീഷ് മീഡിയം സ്കൂൾ (വെബ്സീരീസ്)
*ഉള്ളത് പറഞ്ഞാൽ
*പാടാത്ത പൈങ്കിളി
*സസ്നേഹം
*തൂവസ്പർശം
*കളിവീട്

## അവലംബങ്ങൾ

## പുറത്തേക്കുള്ള കണ്ണികൾ

* 
വർഗ്ഗം:ആത്മഹത്യ ചെയ്ത സ്ത്രീകൾ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:2023-ൽ മരിച്ചവർ
വർഗ്ഗം:1989-ൽ ജനിച്ചവർ
വർഗ്ഗം:2023-ൽ മരിച്ചവർ
രാം പ്രസാദ് ബൈരാഗി

ഹിമാചൽ പ്രദേശിലെ കസൗലിയിൽ സ്ഥിതിചെയ്യുന്ന സബത്തു ക്ഷേത്രത്തിലെ പുരോഹിതനായിരുന്നു **പണ്ഡിറ്റ് രാം പ്രസാദ് ബൈരാഗി** . സബത്തുവിലെ വിപ്ലവകാരിയായ രാം പ്രസാദ് ബൈരാഗി രാജ്യത്ത് നടന്ന വിപ്ലവപ്രവർത്തനങ്ങളീൽ ഒരു പ്രധാന പങ്ക് വഹിച്ചിരുന്നു. ജനകീയ വിപ്ലവ പ്രവർത്തനങ്ങൾ സംഘടിപ്പിച്ച് ബ്രിട്ടീഷുകാരെ രാജ്യത്ത് നിന്ന് തുരത്താൻ അദ്ദേഹം ആഗ്രഹിച്ചു. ഗദറിനെ വിജയിപ്പിക്കാൻ ഹിമാചലിൽ രൂപീകരിച്ച ചാരസംഘടനയ്ക്ക് അദ്ദേഹം നേതൃത്വം നൽകി. 1857-ൽ ബൈരാഗി നടത്തിയ ബ്രിട്ടീഷുകാർക്കെതിരായ യുദ്ധത്തിൽ കസൗലിയിലെ വിപ്ലവകാരികളുടെ പൂർണ പിന്തുണയുണ്ടായിരുന്നു. പിന്നീട് വിപ്ലവകാരിയായ രാം പ്രസാദ് ബൈരാഗിയെ ബ്രിട്ടീഷുകാർ അംബാലയിൽ തൂക്കിലേറ്റി.  
## References

വർഗ്ഗം:ബ്രിട്ടീഷ് ഇന്ത്യയിൽ തൂക്കിലേറ്റപ്പെട്ടവർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:1857-ൽ മരിച്ചവർ
ആർലിംഗ്ടൺ ദേശീയ സെമിത്തേരി

**ആർലിംഗ്ടൺ ദേശീയ സെമിത്തേരി** യു.എസ്. കരസേനയുടെ പരിപാലനത്തിനു കീഴിൽ യു.എസ്. ദേശീയ സെമിത്തേരി വ്യൂഹത്തിലുൾപ്പെട്ട രണ്ട് സെമിത്തേരികളിൽ ഒന്നാണ്. വിർജീനിയയിലെ ആർലിംഗ്ടൺ കൗണ്ടിയിൽ 639 ഏക്കറിൽ (259 ഹെക്ടർ) പ്രദേശത്തായി വ്യാപിച്ചുകിടക്കന്ന ഈ സെമിത്തേരിയിൽ ഏകദേശം 400,000 മൃതദേഹങ്ങളാണ് അടക്കം ചെയ്തിരിക്കുന്നത്.

ഒരു നികുതി തർക്കത്തെത്തുടർന്ന് കോൺഫെഡറേറ്റ് സ്റ്റേറ്റ്സ് സൈന്യത്തിൻറെ ജനറലായിരുന്ന റോബർട്ട് ഇ. ലീയുടെ കുടുംബത്തിന്റെ സ്വകാര്യ ഉടമസ്ഥതയിലായിരുന്ന ആർലിംഗ്ടൺ തോട്ട ഭൂമി പിടിച്ചെടുത്തതിന് ശേഷം അമേരിക്കൻ ആഭ്യന്തരയുദ്ധകാലത്താണ് ഇവിടെ ആർലിംഗ്ടൺ ദേശീയ സെമിത്തേരി സ്ഥാപിക്കപ്പെട്ടത്. 2014 ഏപ്രിലിൽ ചരിത്രപരമായ സ്ഥലങ്ങളുടെ ദേശീയ രജിസ്റ്ററിൽ ഇടംപിടിച്ച ആർലിംഗ്ടൺ ദേശീയ സെമിത്തേരി ചരിത്ര ജില്ലയിൽ സെമിത്തേരിയോടൊപ്പം, ആർലിംഗ്ടൺ ഭവനം, മെമ്മോറിയൽ ഡ്രൈവ്, ഹെമിസൈക്കിൾ, ആർലിംഗ്ടൺ സ്മാരക പാലം എന്നിവയും ഉൾപ്പെടുന്നു.

## അവലംബം
അമാൻഡ ബിയർസ്

**അമാൻഡ ബിയർസ്** (ജനനം; ഓഗസ്റ്റ് 9, 1958) ഒരു അമേരിക്കൻ നടിയും ഹാസ്യകാരിയും സംവിധായികയുമാണ്. 1985-ൽ പുറത്തിറങ്ങിയ *ഫ്രൈറ്റ് നൈറ്റ്* എന്ന അമാനുഷിക ഹൊറർ സിനിമയയിൽ അഭിനയിച്ച അവർ, പിന്നീട് ഫോക്‌സ സംപ്രേക്ഷണം ചെയ്ത *മാരീഡ്... വിത്ത് ചിൽഡ്ര*ൻ (1987–1997) എന്ന ആക്ഷേപഹാസ്യ പരമ്പരയിൽ മാർസി റോഡ്‌സ് ഡി'ആർസി എന്ന കഥാപാത്രമായി വേഷമിട്ടു. പിന്നീട് ടെലിവിഷൻ പരമ്പരകളുടെ സംവിധായികയായി പ്രവർത്തിക്കാൻ തുടങ്ങിയ ബിയർസ്  ഹാസ്യ പരമ്പരകളുടെ 90-ലധികം എപ്പിസോഡുകൾ സംവിധാനം ചെയ്തു.

## ആദ്യകാല ജീവിതം
ഫ്ലോറിഡയിലെ വിന്റർ പാർക്ക് നഗരത്തിലാണ് ബിയർസ് വളർന്നത്. 1976-ൽ വിന്റർ പാർക്ക് ഹൈസ്കൂളിൽ നിന്ന് ബിരുദം നേടിയ ശേഷം കുടുംബത്തോടൊപ്പം അറ്റ്ലാന്റയിലേക്ക് താമസം മാറി. റോളിൻസ് കോളേജ്, ബർമിംഗ്ഹാം സതേൺ കോളേജ്, അസോസിയേറ്റ് ഓഫ് ആർട്സ് ബിരുദം നേടിയ യംഗ് ഹാരിസ് കോളേജ് എന്നിവിടങ്ങളിലാണ് വിദ്യാഭ്യാസം നടത്തിയ്. ന്യൂയോർക്ക് നഗരത്തിലെ നൈബർഹുഡ് പ്ലേഹൗസിൽ നാടകാദ്ധ്യാപകൻ സാൻഫോർഡ് മെയ്‌സ്‌നറുടെ കീഴിൽ ബിയർസ് അഭിനയം പഠിച്ചു.

## കരിയർ
1982 മുതൽ 1983 വരെ സംപ്രേക്ഷണം ചെയ്ത എബിസിയുടെ പകൽസമയ സോപ്പ് ഓപ്പറയായ *ഓൾ മൈ ചിൽഡ്രനിൽ* അമണ്ട കസിൻസ് എന്ന കഥാപാത്രത്തെ അവതരിപ്പിച്ചുകൊണ്ടാണ് ബിയേഴ്‌സ് ടെലിവിഷൻ രംഗത്ത് അരങ്ങേറ്റം കുറിച്ചത്. തൊട്ടടുത്ത വർഷം, ഗോൾഡി ഹോൺ നായികയായി അഭിനയിച്ച *പ്രോട്ടോക്കോൾ* എന്ന ഹാസ്യ സിനിമയിൽ ഒരു ചെറിയ വേഷം ചെയ്ത അവർ പിന്നീട് *ഫ്രറ്റേണിറ്റി വെക്കേഷൻ* എന്ന സെക്‌സ് കോമഡിയിലും ഒരു വേഷം ചെയ്തു. 1985-ൽ, അമാനുഷിക ഹൊറർ ചിത്രമായ *ഫ്രൈറ്റ് നൈറ്റിൽ*  ബിയർസ് പ്രധാന വേഷം അവതരിപ്പിച്ചു. 1986-ൽ *ഹോട്ടൽ* എന്ന എബിസി നാടകീയ പരമ്പരയിൽ അതിഥി വേഷത്തിൽ ടെലിവിഷനിലേക്ക് മടങ്ങിയെത്തി. പിന്നീട് ഫോക്‌സ് ഹാസ്യ പരമ്പരയായ *മാരീഡ്... വിത്ത് ചിൽഡ്രണിലെ* സ്തീ സമത്വവാദിയായ അയൽവാസി മാർസി റോഡ്‌സ് (പിന്നീട് മാർസി ഡി'ആർസി) ആയി എഡ് ഒ'നീലിനും കേറ്റി സാഗലിനും ഒപ്പം അഭിനയിച്ചു.  1997 വരെ നീണ്ടുനിന്ന ഈ പരമ്പര ടെലിവിഷൻ ചരിത്രത്തിലെ ഏറ്റവും ദൈർഘ്യമേറിയ ഹാസ്യ പരമ്പരകളിൽ ഒന്നായിരുന്നു.

## അവലംബം
ഡയഹാൻ കരോൾ

**ഡയഹാൻ കരോൾ** ( ;; ജനനം, കരോൾ ഡയാൻ ജോൺസൺ; ജൂലൈ 17, 1935 - ഒക്ടോബർ 4, 2019) ഒരു അമേരിക്കൻ നടിയും ഗായികയും മോഡലും ആക്ടിവിസ്റ്റുമായിരുന്നു. 1962 ലെ ടോണി അവാർഡ്, 1968 ലെ ഗോൾഡൻ ഗ്ലോബ് പുരസ്കാരം, അഞ്ച് എമ്മി അവാർഡ് നാമനിർദ്ദേശങ്ങൾ എന്നിവയുൾപ്പെടെ നിരവധി നാടക, ചലച്ചിത്ര അവാർഡ് നാമനിർദ്ദേശങ്ങളും പുരസ്കാരങ്ങളും കരോളിന് ലഭിച്ചിട്ടുണ്ട്. ഹോളിവുഡിന്റെ സുവർണ്ണ കാലഘട്ടത്തിൽ ജീവിച്ചിരുന്ന ഒരു പ്രധാന വ്യക്തിത്വമായിരുന്നു ഡയഹാൻ കരോൾ.

## ആദ്യകാലം
1935 ജൂലൈ 17-ന് ന്യൂയോർക്ക് നഗരത്തിലെ ബ്രോങ്ക്‌സിൽ സബ്‌വേ കണ്ടക്ടറായിരുന്ന ജോൺ ജോൺസന്റെയും നഴ്‌സായിരുന്ന മേബലിന്റെയും (ഫോക്ക്) മകളായി കരോൾ ഡയാൻ ജോൺസൺ ജനിച്ചു.. കരോൾ ഒരു ശിശുവായിരിക്കുമ്പോൾ തന്നെ, കുടുംബം ഹാർലെമിലേക്ക് താമസം മാറ്റുകയും മാതാപിതാക്കൾ അവളെ നോർത്ത് കരോലിനയിൽ ഒരു അമ്മായിയുടെ അടുത്ത് ഏൽപ്പിച്ചുപോയ ഒരു ചെറിയ കാലയളവ് ഒഴികെ, അവൾ ബാല്യകാലം അവിടെയാണ് ചെലവഴിച്ചത്..  മ്യൂസിക് ആൻഡ് ആർട്ട് ഹൈസ്കൂളിൽ ചേർന്ന അവൾ അവിടെ പ്രശസ്ത നടൻ ബില്ലി ഡീ വില്യംസിന്റെ സഹപാഠിയായിരുന്നു.  തന്റെ ബാല്യകാലത്തെക്കുറിച്ചുള്ള പല അഭിമുഖങ്ങളിലും, കരോൾ  നൃത്തം, പാട്ട്, മോഡലിംഗ് ക്ലാസുകളിൽ അവളെ ചേർത്തുകൊണ്ട് മാതാപിതാക്കൾ തനിക്കു നൽകി പിന്തുണയെക്കുറിച്ച് സ്മരിക്കുന്നു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
റോബർട്ട് എഡ്വേർഡ് ലീ

**റോബർട്ട് എഡ്വേർഡ് ലീ** (ജീവിതകാലം: ജനുവരി 19, 1807 - ഒക്ടോബർ 12, 1870) അമേരിക്കൻ ആഭ്യന്തരയുദ്ധകാലത്ത് കോൺഫെഡറേറ്റ് സേനയുടെ ജനറലും അതിന്റെ അവസാനകാലത്ത് കോൺഫെഡറേറ്റ് സ്റ്റേറ്റ്സിൻറെ കരസേനാ വിഭാഗത്തിൻറെ സമ്പൂർണ്ണ സൈന്യാധിപനുമായി നിയമിതനായ വ്യക്തിയായിരുന്നു. കോൺഫെഡറസിയുടെ ഏറ്റവും ശക്തമായ സൈന്യമായിരുന്ന നോർത്തേൺ വെർജീനിയയുടെ സൈന്യത്തെ 1862 മുതൽ 1865-ൽ കീഴടങ്ങുന്നത് വരെ നയിച്ച അദ്ദേഹം ഒരു മികച്ച യുദ്ധതന്ത്രജ്ഞൻ എന്ന ഖ്യാതിയും നേടി.

## ആദ്യകാല ജീവിതം
1807 ജനുവരി 19-ന് ഹെൻറി ലീ മൂന്നാമന്റെയും ആനി ഹിൽ കാർട്ടർ ലീയുടെയും മകനായി വെർജീനിയയിലെ വെസ്റ്റ്മോർലാൻഡ് കൗണ്ടിയിലെ സ്ട്രാറ്റ്ഫോർഡ് ഹാൾ പ്ലാന്റേഷനിലാണ് ലീ ജനിച്ചത്. അദ്ദേഹത്തിന്റെ പൂർവ്വികനായ റിച്ചാർഡ് ലീ ഒന്നാമൻ ഇംഗ്ലണ്ടിലെ ഷ്രോപ്ഷയറിൽ നിന്ന് 1639-ൽ വിർജീനിയയിലേക്ക് കുടിയേറിയ വ്യക്തിയായിരുന്നു.

## അവലംബം
ആശാലത സെൻ

കവയിത്രിയും സാമൂഹിക പ്രവർത്തകയും ഇന്ത്യൻ സ്വാതന്ത്ര്യ സമരത്തിൽ പങ്കെടുത്ത ഒരു പ്രമുഖ വ്യക്തിയുമായിരുന്നു **ആശാലത സെൻ** (5 ഫെബ്രുവരി 1894 - 13 ഫെബ്രുവരി 1986) .  ഉച്ച്വാസ്, ഉത്സ, വിദ്യുത്, ഛോട്ടോദർ ഛദ്ദ എന്നിവ ആശാലത സെൻ എഴുതിയ പുസ്തകങ്ങളിൽ ഉൾപ്പെടുന്നു. 1921ൽ അവർ മഹാത്മാഗാന്ധിയുടെ നിസ്സഹകരണ പ്രസ്ഥാനത്തിൽ ചേർന്നു. സ്ത്രീശാക്തീകരണത്തിനായി അവരുടെ വീട്ടിൽ ഒരു ആശ്രമം സ്ഥാപിക്കുകയും ചെയ്തു. 1922ൽ ധാക്ക ജില്ലയിൽ നിന്നുള്ള പ്രതിനിധിയായി അവർ ഗയ കോൺഗ്രസിൽ ചേർന്നു. 1924ൽ ശർമ്മ ഗുപ്ത, സർജുബാല ഗുപ്ത എന്നിവരുമായി സഹകരിച്ച് ഗാന്ധിയൻ തത്ത്വചിന്തയെ പ്രോത്സാഹിപ്പിക്കുന്നതിനും സ്ത്രീകളിൽ ദേശീയത വളർത്തുന്നതിനുമായി അവർ ഗാന്ദാരിയ മഹിളാ സമിതി സ്ഥാപിച്ചു. 1925ൽ ആശാലത സെൻ  അഖിലേന്ത്യാ കടുണി സംഘത്തിൽ (എഐകെഎസ്) അംഗമാകുകയും സമീപഗ്രാമങ്ങളിൽ ഖാദിയുടെ ഉപയോഗം പ്രോത്സാഹിപ്പിക്കുകയും ചെയ്തു.  

## ജീവിതം
1894-ൽ ബഗലാമോഹൻ ദാസ്ഗുപ്ത, മനോദസുന്ദരി ദാസ്ഗുപ്ത ദമ്പതികളുടെ മകളായി നോഖാലിയിലെ ഒരു അഭിഭാഷക കുടുംബത്തിലാണ് ആശാലത സെൻ ജനിച്ചത്. അവരുടെ പിതാവ് നോഖാലി കോടതിയിലെ അഭിഭാഷകനായിരുന്നു. കുട്ടിക്കാലം മുതൽക്ക് ആശാലത സാഹിത്യകൃതികളിലേക്ക് ആകർഷിക്കപ്പെട്ടു. പത്താം വയസ്സിൽ ബംഗാൾ വിഭജനത്തിനെതിരായ  ആവേശത്തോടെ അവർ കവിതകൾ രചിക്കുകയും അന്തഃപൂർ എന്ന മാസികയിൽ അവ പ്രസിദ്ധീകരിക്കുകയും ചെയ്തു. മുത്തശ്ശിയായ നബശശി ദേവിയുടെ പ്രോത്സാഹനത്തോടെ 1905-ൽ, പതിനൊന്നു വയസുള്ളപ്പോൾ തന്നെ സ്വദേശി പ്രസ്ഥാനത്തിൽ ചേർന്നുകൊണ്ട് അവർ രാഷ്ട്രീയ രംഗത്തേക്ക് പ്രവേശിച്ചു. 1986 ഫെബ്രുവരി 13-ന് ന്യൂഡൽഹിയിലെ മകന്റെ വസതിയിൽ വച്ച് അവർ അന്തരിച്ചു.
## References

വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:1894-ൽ ജനിച്ചവർ
വർഗ്ഗം:1986-ൽ മരിച്ചവർ
ഫ്രാം കടലിടുക്ക്

**ഫ്രാം കടലിടുക്ക്** ഗ്രീൻലാൻഡിനും സ്വാൽബാർഡിനും ഇടയിലുള്ള കടൽപ്പാതയാണ്. ഏകദേശം 77°N, 81°N അക്ഷാംശങ്ങൾക്കിടയിൽ പ്രൈം മെറിഡിയൻ കേന്ദ്രീകരിച്ചാണ് ഇത് സ്ഥിതി ചെയ്യുന്നത്. ഗ്രീൻലാൻഡും, നോർവീജിയൻ കടലും ഫ്രാം കടലിടുക്കിന് തെക്കുഭാഗത്തായി സ്ഥിതിചെയ്യുമ്പോൾ ആർട്ടിക് സമുദ്രത്തിലെ നാൻസൻ തടം ഇതിന് വടക്കുഭാഗത്തായി സ്ഥിതിചെയ്യുന്നു. ആർട്ടിക് സമുദ്രത്തിനും ലോക മഹാസമുദ്രങ്ങൾക്കും ഇടയിലുള്ള ഒരേയൊരു ആഴത്തിലുള്ള ബന്ധനമെന്ന നിലയിൽ ഫ്രാം കടലിടുക്ക് അറിയപ്പെടുന്നു. ഈ പ്രദേശത്തിന്റെ പ്രധാന സമുദ്രശാസ്ത്ര സവിശേഷതകൾ കടലിടുക്കിന്റെ കിഴക്ക് ഭാഗത്തുള്ള വെസ്റ്റ് സ്പിറ്റ്സ്ബെർഗൻ പ്രവാഹവും പടിഞ്ഞാറ് ഭാഗത്തുള്ള കിഴക്കൻ ഗ്രീൻലാൻഡ് പ്രവാഹവുമാണ്.

## വിവരണം
വർഷം മുഴുവനും മഞ്ഞുമൂടിക്കിടക്കുന്ന വടക്കേയറ്റത്തെ സമുദ്ര പ്രദേശമാണ് ഫ്രാം കടലിടുക്ക്. കടലിടുക്കിന്റെ വീതി ഏകദേശം 450 കിലോമീറ്ററാണെങ്കിലും, ഗ്രീൻലാൻഡിന്റെയും സ്പിറ്റ്സ്ബെർഗന്റെയും വിശാലമായ ഭൂഖണ്ഡാന്തര ഷെൽഫുകൾ കാരണം, ഫ്രാം കടലിടുക്കിന്റെ ആഴമേറിയ ഭാഗം ഏകദേശം 300 കിലോമീറ്റർ വീതി മാത്രമാണുള്ളത്. ഗ്രീൻലാൻഡ് കോണ്ടിനെന്റൽ ഷെൽഫിന് മുകളിലുള്ള സമുദ്രം പലപ്പോഴും മഞ്ഞുറഞ്ഞു കിടക്കുന്നു. ഫ്രാം കടലിടുക്കിനുള്ളിൽ, ആർട്ടിക്കിനേയും, ഫ്രാം കടലിടുക്കിനേയും ബന്ധിപ്പിക്കുന്ന വരമ്പ് 2545 മീറ്റർ ആഴത്തിലാണുള്ളത്.

## പദോൽപ്പത്തി
സ്പിറ്റ്സ്ബെർഗനും ഗ്രീൻലാൻഡും ഇടയിലെ ഈ പാതയുടെ "ഫ്രാം കടലിടുക്ക്" എന്ന പേര് 1970 കളിൽ സമുദ്രശാസ്ത്ര സാഹിത്യത്തിൽ ഒരു സാധാരണ ഉപയോഗമെന്ന നിലിയിൽ വന്നതായി തോന്നുന്നു. നോർവീജിയൻ കപ്പലായ ഫ്രാമിന്റെ പേരിലാണ് കടലിടുക്ക് അറിയപ്പെടുന്നത്. 1893-ൽ ഫ്രിഡ്‌ജോഫ് നാൻസന്റെ നേതൃത്വത്തിൽ നടത്തിയ ഒരു പര്യവേഷണത്തിൽ, ഫ്രാം എന്ന കപ്പൽ രണ്ട് വർഷത്തോളം ആർട്ടിക് സമുദ്രത്തിന് കുറുകെ സഞ്ചരിക്കുകയും ഇപ്പോൾ ഫ്രാം കടലിടുക്ക് എന്നറിയപ്പെടുന്ന ഭാഗത്തിലൂടെ ആർട്ടിക് വിട്ടു പോകുകയും ചെയ്തു. "ഫ്രാം സ്ട്രെയിറ്റ്" എന്ന പേര് ആദ്യകാലങ്ങളിൽ സ്വീകരിച്ചിരുന്ന ഹിമാനി ശാസ്ത്രജ്ഞയും ഭൂമിശാസ്ത്രജ്ഞയുമായ മൊയ്‌റ ഡൻബാറിന്റെ അഭിപ്രായത്തിൽ, റഷ്യൻ ശാസ്ത്ര സാഹിത്യത്തിൽ നിന്നാണ് "ഫ്രാം സ്ട്രെയിറ്റ്" എന്ന പേര് ഉത്ഭവിച്ചത്. പൊതു ഉപയോഗത്തിൽ, പ്രത്യേകിച്ച് സമുദ്രശാസ്ത്ര സാഹിത്യത്തിൽ, ഈ പേര് അനൗദ്യോഗികമാണെന്ന് കാണുന്നു.

## അവലംബം
മൊല്ലോയ് ഡീപ്പ്

ഗ്രീൻലാന്റിന് കിഴക്കും സ്വാൽബാർഡിന് ഏകദേശം 160 കിലോമീറ്റർ പടിഞ്ഞാറുമായി ഗ്രീൻലാൻഡ് കടലിനുള്ളിൽ, ഫ്രാം കടലിടുക്കിലെ ഒരു ബാത്തിമെട്രിക് സവിശേഷതയാണ് **മൊല്ലോയ് ഡീപ്പ്** (മോളോയ് ഹോൾ എന്നും അറിയപ്പെടുന്നു). ആർട്ടിക് സമുദ്രത്തിലെ ഏറ്റവും ആഴമേറിയ സ്ഥലമാണിത്. 1950-1970 കാലഘട്ടത്തിൽ നോർത്ത് അറ്റ്ലാന്റിക്, നോർത്ത് പസഫിക്, ആർട്ടിക് സമുദ്ര മേഖലകളിൽ പ്രവർത്തിച്ചിരുന്ന യുഎസ് നേവി ഗവേഷണ ശാസ്ത്രജ്ഞനായിരുന്ന ആർതർ ഇ മൊല്ലോയുടെ ബഹുമാനാർത്ഥമായാണ് മൊല്ലോയ് ഡീപ്, മോളോയ് ഹോൾ, മോളോയ് ഫ്രാക്ചർ സോൺ, മൊല്ലോയ് റിഡ്ജ് എന്നിവയ്ക്ക് അദ്ദേഹത്തിൻറെ പേരിട്ടിരിക്കുന്നത്.

## അവലംബം
ഡെന്റൽ ബിരുദം

ലോകമെമ്പാടുമുള്ള വിവിധ രാജ്യങ്ങളിലെ ഡെന്റൽ കോളേജുകൾ ദന്തചികിത്സയിൽ നിരവധി പ്രൊഫഷണൽ ബിരുദങ്ങൾ വാഗ്ദാനം ചെയ്യുന്നു.

## ഡിഗ്രികൾ
ഡെന്റൽ ബിരുദങ്ങളിൽ ഇവ ഉൾപ്പെടാം:

### ബാച്ചിലേഴ്സ് ബിരുദം
* ബാച്ചിലർ ഓഫ് ഡെന്റൽ സർജറി (ബിഡിഎസ്)
* ദന്തചികിത്സയിൽ ബാച്ചിലർ ബിരുദം (ബിഡിഎസ്)
* ബാച്ചിലർ ഓഫ് ഡെന്റിസ്ട്രി (ബിഡെൻ്റ്)
* ബാച്ചിലർ ഓഫ് ഡെന്റൽ സയൻസ് (ബിഡിഎസ്സി)
* ബാച്ചിലർ ഓഫ് സയൻസ് ഇൻ ഡെന്റിസ്ട്രി (ബിഎസ്സിഡി)
* ബാച്ചിലർ ഓഫ് മെഡിസിൻ ഡെന്റൽ മെഡിസിനിൽ (ബിഎം)
* ബാക്കലോറിയസ് ഡെന്റലിസ് ചിറുർജിയേ (ബിസിഎച്ച്ഡി)

### മാസ്റ്റർ ബിരുദം
* മാസ്റ്റർ ഓഫ് സയൻസ് (എംഎസ് അല്ലെങ്കിൽ എംഎസ്സി)
* മാസ്റ്റർ ഓഫ് സയൻസ് ഇൻ ഡെന്റിസ്ട്രി (എംഎസ്ഡി)
* മാസ്റ്റർ ഓഫ് മെഡിക്കൽ സയൻസ് (എംഎംഎസ്സി)
* മാസ്റ്റർ ഓഫ് ഡെന്റിസ്ട്രി (എംഡെൻ്റ്)
* മാസ്റ്റർ ഓഫ് ഡെന്റൽ സർജറി (എംഡിഎസ്)
* മാസ്റ്റർ ഓഫ് ഡെന്റൽ സയൻസ് (MDentSci)
* മാസ്റ്റർ ഓഫ് സ്റ്റോമറ്റോളജി (എംഎസ്)
* മാസ്റ്റർ ഓഫ് ക്ലിനിക്കൽ സ്റ്റോമറ്റോളജി (എംസിഎസ്)
* മാസ്റ്റർ ഓഫ് സ്റ്റോമാറ്റോളജിക്കൽ മെഡിസിൻ (എംഎസ്എം)

### ഡോക്ടറേറ്റ്
* ഡോക്ടർ ഓഫ് ഡെന്റൽ സർജറി (ഡിഡിഎസ്)
* ഡോക്ടർ ഓഫ് ഡെന്റൽ മെഡിസിൻ (ഡിഡിഎം)
* ഡോക്ടർ ഓഫ് ക്ലിനിക്കൽ ഡെന്റിസ്ട്രി (DClinDent)
* ഡോക്ടർ ഓഫ് ഡെന്റൽ സയൻസ് (ഡിഡിഎസ്സി)
* ഡോക്ടർ ഓഫ് സയൻസ് ഇൻ ഡെന്റിസ്ട്രി (ഡിഎസ്സിഡി)
* ഡോക്ടർ ഓഫ് മെഡിക്കൽ സയൻസ് (ഡിഎംഎസ്സി)
* ഡോക്ടർ ഓഫ് ഡെന്റിസ്ട്രി (ഡി ഡെൻ്റ്)
* ദന്തചികിത്സയിൽ ഡോക്ടർ ഓഫ് ഫിലോസഫി (പിഎച്ച്ഡി)

## ഇന്ത്യ
ഇന്ത്യയിൽ ദന്തചികിത്സയിൽ പരിശീലനം ലഭിക്കുന്നത് നാലര വർഷത്തെ ബാച്ചിലർ ഓഫ് ഡെന്റൽ സർജറി (ബിഡിഎസ്) കോഴ്സിലൂടെയാണ്, അതിൽ നാലര വർഷത്തെ പഠനവും ഒരു വർഷത്തെ ഹൗസ് സർജൻസിയും ഉൾപ്പെടുന്നു. 2019 ലെ കണക്കനുസരിച്ച്, 310 കോളേജുകൾ (40 സർക്കാർ നടത്തുന്നതും 292 സ്വകാര്യ മേഖലയിൽ) ഡെന്റൽ വിദ്യാഭ്യാസം വാഗ്ദാനം ചെയ്യുന്നു. വർഷാവർഷം 33500 ബിരുദധാരികൾ ഇന്ത്യയിലെ ദന്ത കോളജുകളിൽ നിന്നും പഠിച്ചിറങ്ങുന്നു.

മൂന്ന് വർഷത്തെ ബിരുദാനന്തര ബിരുദമായ മാസ്റ്റർ ഓഫ് ഡെന്റൽ സർജറി (MDS) ആണ് ദന്തചികിത്സയിൽ ഇന്ത്യയിൽ നൽകുന്ന ഏറ്റവും ഉയർന്ന ബിരുദം, ഇതു പൂർത്തിയാക്കിയവർ ഈ സ്പെഷ്യാലിറ്റികളിലൊന്നിൽ കൺസൾട്ടന്റുമാരായി നിയമിക്കപ്പെടുന്നു:

* പ്രോസ്‌തോഡോണ്ടിക്‌സ്- കൃത്രിമ ദന്ത വിഭാഗം (ഫിക്സഡ്, റിമൂവബിൽ, മാക്‌സിലോഫേഷ്യൽ, ഇംപ്ലാന്റ് പ്രോസ്‌തോഡോണ്ടിക്‌സ്)
* പെരിയോഡോണ്ടിക്സ് - മോണരോഗ വിഭാഗം 
* ഓറൽ & മാക്സിലോഫേഷ്യൽ സർജറി - ദന്ത ശസ്ത്രക്രിയ 
* കൺസർവേറ്റീവ് ഡെൻ്റിസ്ട്രി & എൻഡോഡോണ്ടിക്സ് - ദന്ത സംരക്ഷണ വിഭാഗം 
* ഓർത്തോഡോണ്ടിക്‌സ് &  ഡെന്റോഫേഷ്യൽ ഓർത്തോപീഡിക്‌സ് - ദന്ത ക്രമീകരണ വിഭാഗം 
* ഓറൽ പാത്തോളജി & മൈക്രോബയോളജി
* കമ്മ്യൂണിറ്റി ഡെൻ്റിസ്ട്രി 
* പെഡോഡോണ്ടിക്‌&  പ്രതിരോധ ദന്തചികിത്സ
* ഓറൽ മെഡിസിൻ & റേഡിയോളജി
* പബ്ലിക് ഹെൽത്ത് ഡെന്റിസ്ട്രി

## ഇതും കാണുക

* അമേരിക്കൻ സ്റ്റുഡന്റ് ഡെന്റൽ അസോസിയേഷൻ
* ഗവൺമെൻ്റ് ദന്ത കോളജുകൾ

## അവലംബം

വർഗ്ഗം:ദന്തവൈദ്യം
മൗണ്ട് ആൽബർട്ട

**മൗണ്ട് ആൽബർട്ട** കാനഡയിലെ ആൽബെർട്ട പ്രവിശ്യയിലെ ജാസ്‌പർ ദേശീയോദ്യാനത്തിൽ, അപ്പർ അത്തബാസ്ക നദീതടത്തിൽ സ്ഥിതി ചെയ്യുന്ന ഒരു പർവതമാണ്. ഇംഗ്ലീഷ് ശാസ്ത്രജ്ഞനും പർവതാരോഹകനും പര്യവേക്ഷകനുമായിരുന്ന ജെ. നോർമൻ കോലി 1898-ൽ ലൂയിസ് കരോളിൻ ആൽബെർട്ട രാജകുമാരിയുടെ പേരിൽ ഈ പർവതം നാമകരണം ചെയ്തു. 11,000 അടി ഉയരമുള്ള പർവ്വതങ്ങൾക്കിടയിൽ കയറ്റം ഏറ്റവും ബുദ്ധിമുട്ടായ പർവ്വതമാണിത്. കനേഡിയൻ റോക്കീസിലെ അഞ്ചാമത്തെ ഏറ്റവും ഉയരമുള്ള കൊടുമുടിയും ആൽബർട്ട പ്രവിശ്യയിലെ മൂന്നാമത്തെ ഉയരം കൂടിയ കൊടുമുടിയാണ് ഇത്. ജാസ്പർ പട്ടണത്തിൽ നിന്ന് ഏകദേശം 80 കിലോമീറ്റർ (50 മൈൽ) തെക്കുകിഴക്കായി, കൊളംബിയ ഐസ്ഫീൽഡിന്റെ വടക്കൻ പരിധിക്കപ്പുറം ഇത് സ്ഥിതിചെയ്യുന്നു.

## അവലംബം
കൊച്ചുപമ്പ തടയണ

വലത്ത്‌|ലഘുചിത്രം|250x250ബിന്ദു| കൊച്ചു പമ്പ വെയർ
കേരളത്തിലെ പത്തനംതിട്ട ജില്ലയിലെ സീതത്തോട് ഗ്രാമത്തിൽ പമ്പ നദിക്ക് കുറുകെ നിർമ്മിച്ച ഒരു ഡൈവേർഷൻ അണക്കെട്ടാണ് കൊച്ചു**പമ്പ തടയണ** . ശബരിഗിരി ജലവൈദ്യുത പദ്ധതിയുടെ ഭാഗമായ അഞ്ച് അണക്കെട്ടുകളിൽ ഒന്നാണിത്. പമ്പ അണക്കെട്ട്, കക്കി അണക്കെട്ട്, ആനത്തോട് അണക്കെട്ട്, ഗവി അണക്കെട്ട് എന്നിവയാണ് മറ്റ് നാലെണ്ണം.  ഈ റിസർവോയറിൽ നിന്നുള്ള വെള്ളം പമ്പ അണക്കെട്ടിന് താഴെനിന്നും പമ്പ റിസർവോയറിലേക്ക് പമ്പ് ചെയ്യുന്നു. റാന്നി, കോന്നി, കോഴഞ്ചേരി, തിരുവല്ല, ചെങ്ങന്നൂർ, കുട്ടനാട്, മാവേലിക്കര, കാർത്തികപ്പള്ളി എന്നീ താലൂക്കുകളിലൂടെയാണ് ഈ ജലം ഒഴുകുന്നത് . 

## സ്പെസിഫിക്കേഷനുകൾ
വലത്ത്‌|ലഘുചിത്രം|250x250ബിന്ദു| കൊച്ചു പമ്പ റിസർവോയർ

* അക്ഷാംശം : 9⁰ 17′ 00 ”N
* രേഖാംശം: 77⁰ 08′ 30” E
* പഞ്ചായത്ത്: സീതത്തോട്
* ഗ്രാമം: സീതത്തോട്
* ജില്ല: പത്തനംതിട്ട
* നദീതടം: പമ്പ
* നദി: പമ്പ
* പദ്ധതിയുടെ പേര്: ശബരിഗിരി HEP
* പദ്ധതിയുടെ ഉദ്ദേശ്യം: ജലവൈദ്യുതി

* ഡാം കോൺക്രീറ്റിന്റെ തരം- ഗുരുത്വാകർഷണം
* വർഗ്ഗീകരണം: തടയണ
* പരമാവധി ജലനിരപ്പ് (MWL) EL 936.18 മീ
* ഫുൾ റിസർവോയർ ലെവൽ (FRL) EL 935.73 മീ
* സംഭരണം (FRL): ഡൈവേർഷനിൽ മാത്രം
* അണക്കെട്ടിൽ നിന്ന് പമ്പ നദിയിലേക്ക് 52.45 മീ
* സ്പിൽവേ : ഓജി ഇനം; ഓവർഫ്ലോ വിഭാഗം- അൺഗേറ്റഡ്

## അവലംബം

വർഗ്ഗം:കേരളത്തിലെ അണക്കെട്ടുകൾ
1/2

* ഒരു പകുതി ( )
* ജനുവരി 2 (മാസം/ദിവസം രീതിയിലുള്ള തീയതി സൂചകം)
* ഫെബ്രുവരി 1 (ദിവസം/മാസം രീതിയിലുള്ള തീയതി സൂചകം)
* ഒന്നാം ബറ്റാലിയൻ രണ്ടാം നാവികർ, യുണൈറ്റഡ് സ്റ്റേറ്റ്സ് മറൈൻ കോർപ്സിലെ ഒരു കാലാൾപ്പട ബറ്റാലിയൻ
* ബ്രിട്ടീഷ് പ്രിഡെസിമൽ കറൻസിയിൽ 1 ഷില്ലിംഗും 2 പെൻസും
## ഇതും കാണുക
*2
*൨
ഇഗ്ബോ-ഒറ

**ഇഗ്ബോ-ഒറ**, തെക്ക്-പടിഞ്ഞാറൻ നൈജീരിയയിലെ ഒയോ സ്റ്റേറ്റിലെ ഇബറാപ സെൻട്രലിന്റെ ആസ്ഥാനവും  അകലെയുള്ള ഒരു നഗരവുമാണ്. ലാഗോസിന്റെ വടക്ക്. 2006-ൽ നഗരത്തിലെ ജനസംഖ്യ ഏകദേശം 72,207 ആളുകളായിരുന്നു. 2017-ൽ ജനസംഖ്യ ഏകദേശം 278,514 ആളുകളാണ് ഉണ്ടായിരുന്നത്

ഇന്ത്യയിലെ മലപ്പുറം ജില്ലയിലെ കൊടിഞ്ഞി എന്ന ഗ്രാമം അൽഭുത പ്രതിഭാസമായ ഇരട്ടക്കുട്ടികളുടെ ജനനത്തിന് ഒന്നാം സ്ഥാനത്തും ഇഗ്ബോ ഒറ രണ്ടാം സ്ഥാനത്തുമാണ്

ഓയോ സ്റ്റേറ്റ് കോളേജ് ഓഫ് അഗ്രികൾച്ചറിന്റെ സ്ഥാനമാണ് ഈ പട്ടണത്തിലാണ് സ്ഥിതി ചെയ്യുന്നത് പട്ടണത്തിന്റെ സാമൂഹിക-സാമ്പത്തിക-ജനസംഖ്യാ വികസനത്തിന് കോളേജ് ഗണ്യമായ സംഭാവന നൽകിയിട്ടുണ്ടെന്ന് കണക്കാക്കുന്നു ഒയോ സംസ്ഥാന സർക്കാരിന്   ഒരു ഹൈക്കോടതി ജസ്റ്റിസ്  ഉണ്ട് പട്ടണത്തിൽ ഒരു പോലീസ് ട്രെയിനിംഗ് കോളേജ് സ്ഥാപിക്കുന്നതിന് ഫെഡറൽ ഗവൺമെന്റ് അംഗീകാരം നൽകിയതായും പറയപ്പെടുന്നുണ്ട്
1/3

**1/3**, **⅓**, അല്ലെങ്കിൽ**** എന്നത് താഴെപ്പറയുന്ന വിഷയങ്ങളെ സൂചിപ്പിക്കുന്നു.

## തീയതികൾ

* ജനുവരി 3 (മാസം/ദിവസം രീതിയിലുള്ള തീയതി സൂചകം)
* മാർച്ച് 1 (ദിവസം/മാസം രീതിയിലുള്ള തീയതി സൂചകം)
* വർഷം 3 AD ജനുവരി (മാസം-വർഷം രീതിയിലുള്ള തീയതി സൂചകം)
* വർഷത്തിലെ മാർച്ച് 1 AD (വർഷം-മാസം രീതിയിലുള്ള തീയതി സൂചകം)

## മറ്റ് ഉപയോഗങ്ങൾ

* , മൂന്നിലൊരുഭാഗം, അല്ലെങ്കിൽ 0.333333333... എന്ന ദശാശം.
* ബ്രിട്ടീഷ് പ്രിഡെസിമൽ കറൻസിയിൽ 1 ഷില്ലിംഗും  3 പെൻസും
* ഒന്നാം ബറ്റാലിയൻ, മൂന്നാം മറീനുകൾ, യുണൈറ്റഡ് സ്റ്റേറ്റ്സ് ഇൻഫന്ററി ബറ്റാലിയൻ
* *വൺ/ത്രീ*, 200 ൽ പുറത്തിറങ്ങിയ ആൽബം

## ഇതും കാണുക

* മൂന്നാമത് (വിവക്ഷകൾ)
*3
*൩
* 
*
1/4

**1/4**, ***' അല്ലെങ്കിൽ ***'.  0.25 എന്ന ദശാംശത്തിൽ ഇതിനെ പരാമർശിക്കാം:

## തീയതികൾ
* കലണ്ടർ തീയതി ജനുവരി 4, (മാസം/ദിവസം രീതിയിലുള്ള തീയതി സൂചകം)
* കലണ്ടർ തീയതി ഏപ്രിൽ 1, (ദിവസം/മാസം രീതിയിലുള്ള തീയതി സൂചകം)
## മറ്റ് ഉപയോഗങ്ങൾ

* ഒന്നാം ബറ്റാലിയൻ, നാലാം മറൈൻസ്, യുണൈറ്റഡ് സ്റ്റേറ്റ്സ് മറൈൻ കോർപ്സിലെ ഒരു കാലാൾപ്പട ബറ്റാലിയൻ
* നാലിലൊന്ന് അല്ലെങ്കിൽ ഒന്നിനെ നാലായി വിഭജിച്ചതിൽ ഒരു ഭാഗം, ഒരു പാദം, 25% അല്ലെങ്കിൽ 0.25;

## ഇതും കാണുക
* നാലാമത്തേത് (വിവക്ഷകൾ)
* സംഖ്യാ ഫോമുകൾ, അക്കങ്ങളായി പ്രത്യേക അർത്ഥമുള്ള പ്രതീകങ്ങളായി സൂചിപ്പിക്കുന്ന ഒരു യൂണികോഡ് ബ്ലോക്ക്
* 25 (വിവക്ഷകൾ)
1/5

1/5, 1⁄5. 0.2 എന്ന ദശാംശത്തിൽ ഇതിനെ പരാമർശിക്കാം: 

## സംഖ്യ
അഞ്ചിലൊന്ന്, അഥവാ ഒന്നിനെ അഞ്ചായി ഭാഗിച്ചതിൽ ഒരു ഭാഗം. 0.2 ദശാംശത്തെ സൂചിപ്പിക്കുന്നു.  

## തീയതികൾ
* കലണ്ടർ തീയതി ജനുവരി 5, (മാസം/ദിവസം രീതിയിലുള്ള തീയതി സൂചകം)
* കലണ്ടർ തീയതി മെയ് 1, (ദിവസം/മാസം രീതിയിലുള്ള തീയതി സൂചകം)

## മറ്റ് ഉപയോഗങ്ങൾ
*ക്വാണ്ടൈൽ, സ്റ്റാറ്റിസ്റ്റിക്സിൽ
*അഞ്ചിലൊന്ന്, ഒന്നിനെ അഞ്ചായി ഭാഗിച്ചതിൽ ഒരു ഭാഗം. 0.2 ദശാംശം
*ബ്രിട്ടീഷ് പ്രിഡെസിമൽ കറൻസിയിൽ 1 ഷില്ലിംഗും  5 പെൻസും
*ഒന്നാം ബറ്റാലിയൻ, അഞ്ചാം മറീനുകൾ, യുണൈറ്റഡ് സ്റ്റേറ്റ്സ് ഇൻഫന്ററി ബറ്റാലിയൻ

## ഇതും കാണുക
* 5
1/6

**1/6** അല്ലെങ്കിൽ**** : എന്നത് താഴെപ്പറയുന്ന വിഷയങ്ങളെ സൂചിപ്പിക്കുന്നു.
## സംഖ്യ
* 1/6  എന്ന സംഖ്യ.  ഇത് ഒരു ഭിന്നസംഖ്യയാണ് (ആറിലൊന്ന്, ). ഒന്നിനെ ആറായി ഭാഗിച്ചതിൽ ഒരു ഭാഗം. 0.166666667 എന്ന ദശാംശം സംഖ്യയെ സൂചിപ്പിക്കുന്നു. 

## തീയതികൾ
* ജനുവരി 6 (മാസം/ദിവസം രീതിയിലുള്ള തീയതി സൂചകം)
** 2021 ജനുവരി 6 ന് നടന്ന യുണൈറ്റഡ് സ്റ്റേറ്റ്സ് ക്യാപിറ്റൽ ആക്രമണം
* ജൂൺ 1 (ദിവസം/മാസം രീതിയിലുള്ള തീയതി സൂചകം)
## മറ്റ് ഉപയോഗങ്ങൾ
* ഒന്നാം ബറ്റാലിയൻ, ആറാമത്തെ നാവികർ, യുണൈറ്റഡ് സ്റ്റേറ്റ്സ് മറൈൻ കോർപ്സിലെ ഒരു ബറ്റാലിയൻ
* ''1/6'' (ഇപി), ദക്ഷിണ കൊറിയൻ പാട്ടുകാരിയായ സൺമിയുടെ 2021ലെ എക്റ്റന്റഡ് പ്ലേ
## ഇതും കാണുക

* 6/1 (വിവക്ഷകൾ)
* *വൺ &amp;amp; സിക്സ്*, ആപിങ്കിന്റെ ആൽബം
* *വൺ സിക്സ് റൈറ്റ്*, ഡോക്യുമെന്ററി ഫിലിം
* *വൺസ് ആൻഡ് സിക്സസ്*, ലോയുടെ ആൽബം
* ഷ്വീസർ എസ്ജിയു 1-6
* 6
* ൬
നോളിനി കാന്ത ഗുപ്ത

ഒരു വിപ്ലവകാരിയും, ഭാഷാപണ്ഡിതനും, പണ്ഡിതനും, നിരൂപകനും, കവിയും, തത്ത്വചിന്തകനും, യോഗിയും, കൂടാതെ ശ്രീ അരബിന്ദോയുടെ ശിഷ്യന്മാരിൽ ഏറ്റവും മുതിർന്ന വ്യക്തിയുമായിരുന്നു **നോളിനി കാന്ത ഗുപ്ത** (13 ജനുവരി 1889 - 7 ഫെബ്രുവരി 1984) . കിഴക്കൻ ബംഗാളിലെ ഫരീദ്പൂരിൽ സംസ്‌കാരസമ്പന്നവും സമൃദ്ധവുമായ ഒരു വൈദ്യ-ബ്രാഹ്മണ കുടുംബത്തിലാണ് അദ്ദേഹം ജനിച്ചത്. കൗമാരപ്രായത്തിൽ തന്നെ  ബ്രിട്ടീഷുകാർക്കെതിരെ സ്വാതന്ത്ര്യത്തിനുവേണ്ടി പോരാടുന്ന വിപ്ലവകാരിയായ ശ്രീ അരബിന്ദോയുടെ സ്വാധീനത്തിൻ കീഴിലായി. കൽക്കട്ടയിലെ പ്രസിഡൻസി കോളേജിൽ നാലാം വർഷത്തിൽ പഠിക്കുമ്പോൾ, അക്കാദമിക് ജീവിതം ഉപേക്ഷിച്ച് അരബിന്ദോയുടെ കീഴിലുള്ള ചെറിയ ഒരു വിപ്ലവ ഗ്രൂപ്പിൽ ചേർന്നു. അതിനുവേണ്ടി അദ്ദേഹം  സർക്കാർ ജോലിയും നിരസിച്ചു. 1908 മെയ് മാസത്തിൽ അലിപൂർ ബോംബ് കേസിൽ ഗൂഢാലോചന നടത്തിയതിന് അറസ്റ്റിലായവരിൽ അദ്ദേഹവും ഉൾപ്പെടുന്നു. ഒരു വർഷത്തിനു ശേഷം കുറ്റവിമുക്തനായി. 1909 ലും 1910 ലും ശ്രീ അരബിന്ദോയുടെ ദേശീയ പത്രങ്ങളായ ധർമ്മ, കർമ്മയോഗിൻ എന്നിവയുടെ സഹപത്രാധിപരായി അദ്ദേഹം പ്രവർത്തിച്ചു.
## References

## External links
* A Commentary on the First Six Suktas of Rigveda 
* An Introduction to the Vedas 
* Yama A commentary on the Katha Upanishad
* Nolini Kanta Gupta including a brief life-sketch
* Nolini page
* NOLINI KANTA GUPTA PHOTO COLLECTION

വർഗ്ഗം:1984-ൽ മരിച്ചവർ
വർഗ്ഗം:1889-ൽ ജനിച്ചവർ
വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:ബംഗാളിൽ നിന്നുമുള്ള സ്വാതന്ത്ര്യസമരസേനാനികൾ
1/7

**1/7** അല്ലെങ്കിൽ **1-7** സാധാരണയായി 1/7  എന്ന സംഖ്യയെ സൂചിപ്പിക്കുന്നു, ഇത് ഒരു ഭിന്നസംഖ്യ (ഏഴിൽ ഒന്ന്,) ആണ്.

**1/7** എന്നതുകൊണ്ട് താഴെപറയുന്ന വിഷയങ്ങളും പരാമർശിക്കാം:
## തീയതികൾ
* ജനുവരി 7 (മാസം/ദിവസം രീതിയിലുള്ള തീയതി സൂചകം)
* ജൂലൈ 1 (ദിവസം/മാസം രീതിയിലുള്ള തീയതി സൂചകം)
## മറ്റ് ഉപയോഗങ്ങൾ
* ഒന്നാം ബറ്റാലിയൻ 7 മറൈൻ, യുണൈറ്റഡ് സ്റ്റേറ്റ്സ് മറൈൻ കോർപ്സിന്റെ ഏഴാമത്തെ മറൈൻ റെജിമെന്റിന്റെ ഒരു കാലാൾപ്പട ബറ്റാലിയൻ.
* ഏഴാമത്തെ ബറ്റാലിയൻ (ഒന്നാം ബ്രിട്ടീഷ് കൊളംബിയ), സിഇഎഫ്
* ബ്രസീലും ജർമ്മനിയും തമ്മിലുള്ള മാർജിൻ (2014 ഫിഫ ലോകകപ്പ്)
* യുകെ പ്രിഡെസിമൽ കറൻസിയിൽ 1 ഷില്ലിംഗും 7 പെൻസും
* ഷ്വീസർ എസ്ജിയു 1-7

## ഇതും കാണുക

* 7/1 (വിവക്ഷകൾ)
* ആൻജിയോടെൻസിൻ (1-7)
* 7
* ൭
കോഴിക്കോട് – വയനാട് തുരങ്കപാത

കേരളത്തിൽ നിർമിച്ചോണ്ടിരിക്കുന്ന ഇരട്ട തുരങ്കപാത പദ്ധതിയാണ് **കോഴിക്കോട്-വയനാട് തുരങ്കപാത** അഥവാ **ആനക്കാംപൊയിൽ - കള്ളാടി - മേപ്പാടി തുരങ്ക പാത**. ഇന്ത്യയിലെ ഏറ്റവും നീളമേറിയ മൂന്നാമത്തെ അടിപ്പാതയായി വിശേഷിപ്പിക്കപ്പെടുന്ന നിർദ്ദിഷ്ട തുരങ്കം പശ്ചിമഘട്ടത്തിലെ കുന്നുകൾക്കും വനങ്ങൾക്കും ഇടയിലൂടെ കടന്നുപോകും.  താമരശേരി ചുരത്തിനു ബദലായി തിരുവമ്പാടി പഞ്ചായത്തിലെ ആനക്കാംപൊയിൽ (സ്വർഗംകുന്ന്) മുതൽ  വയനാട്ടിലെ കള്ളാടി വരെ എത്തുന്നതാണ് പുതിയ തുരങ്കപ്പാത. ഈ തുരങ്കപാത ആനക്കാംപൊയിലിനും മേപ്പാടിക്കും ഇടയിലുള്ള ദൂരം 42 കിലോമീറ്ററിൽ നിന്ന് 20 കിലോമീറ്ററിൽ താഴെയായി കുറയ്ക്കുകയും ചെയ്യും. തുരങ്കപാത മേഖലയിൽ മികച്ച സാമ്പത്തിക വളർച്ചയ്ക്കും വികസനത്തിനും വഴിയൊരുക്കുമെന്നും പ്രതീക്ഷിക്കുന്നു. നിർമാണം പൂർത്തിയാകുന്നതോടെ കൊച്ചിയും ബെംഗളൂരുവും തമ്മിലുള്ള ദൂരം കുറയുകയും താമരശ്ശേരി ചുരത്തിലൂടെ സഞ്ചരിക്കാതെ വയനാട്, കോഴിക്കോട് ജില്ലകളെ ബന്ധിപ്പിക്കുകയും ചെയ്യും. 1500 കോടി രൂപ ചെലവിൽ തുരങ്ക പാതയുടെ സ്പെഷ്യൽ പർപ്പസ് വെഹിക്കിൾ ആയി കൊങ്കൺ റെയിൽവേയെ കേരള സർക്കാർ നിയമിച്ചു. 2024ൽ കൊങ്കൺ റെയിൽവേ ടെൻഡർ തുറന്നു ഭോപ്പാൽ ആസ്ഥാനമായ ദിലീപ് ബിൽഡ്കോൺ ലിമിറ്റഡ് എന്ന കമ്പനിക്ക് 1341 കോടി രൂപക്ക് നിർമാണ കരാർ കൊടുത്തു. 4 വർഷമാണ് നിർമാണ കരാർ.

## അവലോകനം
മുഖ്യമന്ത്രി നേരിട്ട് അവലോകനം ചെയ്ത കേരളത്തിലെ 30 സുപ്രധാന പദ്ധതികളിൽ ഒന്നാണ് ഈ തുരങ്കപാത പദ്ധതി. ബെംഗളൂരു, മൈസൂരു തുടങ്ങിയ ബിസിനസ്, വ്യാവസായിക, ടൂറിസം മേഖലകളെ കേരളവുമായി എളുപ്പത്തിൽ ബന്ധിപ്പിക്കുന്നതിനാൽ ഇത് പ്രാധാന്യമുള്ളതായി കണക്കാക്കപ്പെടുന്നു. താമരശ്ശേരി ചുരം വഴി നിലവിലുള്ള പാത സമയമെടുക്കുന്നതും മണ്ണിടിച്ചിലിലും മഴയും മൂലം ഇടയ്ക്കിടെ തടസ്സപ്പെടുന്നതും ഈ പാതവളരെ ആവശ്യമുള്ള പദ്ധതിയായി മാറ്റുന്നു. റെയിൽവേ സ്റ്റേഷനുകളിലേക്കും വിമാനത്താവളങ്ങളിലേക്കും സൂപ്പർ സ്പെഷ്യലൈസ്ഡ് ആശുപത്രികളിലേക്കും വയനാട്ടുകാർക്ക് എത്തിച്ചേരാനുള്ള ഏറ്റവും നേരിട്ടുള്ള പാതയാണ് താമരശ്ശേരി ചുരം. വാഹനാപകടങ്ങളും സാങ്കേതിക തകരാറുകളും ഈ പാതയിൽ മണിക്കൂറുകളോളം ഗതാഗതക്കുരുക്കിന് കാരണമാകാറുണ്ട്. പുതിയ തുരങ്കപാത താമരശ്ശേരി ചുരത്തിലെ ഗതാഗതക്കുരുക്ക് കുറയ്ക്കുമെന്നും കർണാടകയിൽ നിന്നുള്ള ചരക്ക് ഗതാഗതം സുഗമമാക്കുമെന്നും പ്രതീക്ഷിക്കുന്നു. 

ഇരട്ടക്കുഴൽ തുരങ്കത്തിന്റെ മുഴുവൻ നീളം 8.17 കിലോമീറ്ററും സ്വർഗം കുന്ന്-കല്ലടി ഭാഗം 6.8 കിലോമീറ്ററുമാണ്. ഏകദേശം 1500 കോടി രൂപയാണ് പദ്ധതിയുടെ ഏകദേശ ചെലവ്. 2020 സെപ്റ്റംബറിൽ തുരങ്ക നിർമ്മാണ സർവേ ആരംഭിച്ചു. പദ്ധതിക്കായി ഉപയോഗിച്ച ഭൂമിക്ക് പകരം 17.263 ഹെക്ടറിൽ മരങ്ങൾ നട്ടുപിടിപ്പിച്ച് റിസർവ് വനമായി പ്രഖ്യാപിക്കണമെന്നാണ് കേന്ദ്ര വനം മന്ത്രാലയത്തിന്റെ നിർദേശം. സംസ്ഥാന സർക്കാർ ഈ ദൗത്യം പൂർത്തിയാക്കി അഞ്ച് വർഷത്തിനകം കേന്ദ്ര വനം മന്ത്രാലയത്തെ അറിയിക്കണം. 

## ഇതും കാണുക

* കുതിരാൻ തുരങ്കം

## അവലംബങ്ങൾ

വർഗ്ഗം:കേരളത്തിലെ തുരങ്ക പാതകൾ
സുശീല ദീദി

ഇന്ത്യയുടെ വിപ്ലവ സ്വാതന്ത്ര്യ സമര പ്രസ്ഥാനത്തിലെ ഒരു പ്രധാന വ്യക്തിയായിരുന്നു സുശീല ദീദി എന്നറിയപ്പെടുന്ന **സുശീല മോഹൻ** (5 മാർച്ച് 1905 - 13 ജനുവരി 1963) .
## ആദ്യകാല ജീവിതം
കൊളോണിയൽ ഇന്ത്യയിലെ പഞ്ചാബ് പ്രവിശ്യയിലെ ഒരു സൈനിക ഡോക്ടറുടെ മകളായി ജനിച്ച അവർ ജലന്ധറിലെ ആര്യ വനിതാ കോളേജിൽ നിന്നാണ് വിദ്യാഭ്യാസം നേടിയത്. ദേശീയ കവിതകൾ എഴുതുന്നതിൽ പ്രശസ്തയായ അവർ കോളേജ് ജീവിതകാലത്ത് ദേശീയവാദി രാഷ്ട്രീയത്തിൽ പങ്കെടുക്കാൻ തുടങ്ങി.
## References

വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:1905-ൽ ജനിച്ചവർ
വർഗ്ഗം:1963-ൽ മരിച്ചവർ
രാധിക രഞ്ജൻ ഗുപ്ത

ഇന്ത്യയിൽ നിന്നുള്ള ഒരു **രാഷ്ട്രീയനേതാവായിരുന്നു**  *രാധികാ രഞ്ജൻ ഗുപ്ത* . 1977 ജൂലൈ 26 മുതൽ 1977 നവംബർ 4 വരെ ഇദ്ദേഹം  ഇന്ത്യൻ സംസ്ഥാനമായ ത്രിപുരയുടെ മുഖ്യമന്ത്രിയായിരുന്നു. ഈ സമയത്ത് സാമൂഹിക-സർവദേശീയ സാഹചര്യം പ്രതികൂലമായിരുന്നു. 1977 ജൂലൈ 26 ന്, ജനതാ പാർട്ടിയും ഇടതുപക്ഷവും തമ്മിലുള്ള ഹ്രസ്വകാല സഖ്യത്തിന് നേതൃത്വം നൽകി   സംസ്ഥാനത്തിന്റെ നാലാമത്തെ മുഖ്യമന്ത്രിയായി.  

## മരണം
1998 മെയ് 15 ന് രാധികാ രഞ്ജൻ ഗുപ്ത അന്തരിച്ചു.

## ഉദ്ധരണികൾ

വർഗ്ഗം:ത്രിപുരയുടെ മുഖ്യമന്ത്രിമാർ
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
വർഗ്ഗം:1998-ൽ മരിച്ചവർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
ത്രിപുര മുഖ്യമന്ത്രിമാരുടെ പട്ടിക

ലഘുചിത്രം| ഇന്ത്യയുടെ ഭൂപടത്തിൽ ത്രിപുര സംസ്ഥാനം.
ഇന്ത്യൻ സംസ്ഥാനമായ ത്രിപുര സർക്കാരിന്റെ തലവനാണ് **ത്രിപുര മുഖ്യമന്ത്രി**. അദ്ദേഹം അഞ്ചു വർഷങ്ങൾ അധികാരത്തിൽ തുടരും.

1963 മുതൽ ഇതുവരെ ഒൻപത് പേർ ത്രിപുര മുഖ്യമന്ത്രി സ്ഥാനം വഹിച്ചിട്ടുണ്ട്. ഇന്ത്യൻ നാഷനൽ കോൺഗ്രസ്സിന്റെ സചീന്ദ്ര ലാൽ സിങ് ആയിരുന്നു സംസ്ഥാനത്തിന്റെ പ്രഥമ മുഖ്യമന്ത്രി. തുടർന്ന് ഇന്ത്യൻ കമ്മ്യൂണിസ്റ്റ് പാർട്ടിയുടെ (മാർക്സിസ്റ്റ്) മാണിക് സർക്കാർ  1998 മുതൽ 2018 വരെ ദീർഘകാലം ഈ സംസ്ഥാനത്തിന്റെ മുഖ്യമന്ത്രിയായി പ്രവർത്തിച്ചു.  ഭാരതീയ ജനതാ പാർട്ടിയുടെ ബിപ്ലബ് കുമാർ ദേവ് 2018 മാർച്ച് 9 മുതൽ 2022 മെയ് 14 വരെ അധികാരത്തിൽ ഉണ്ടായിരുന്നു. ഭാരതീയ ജനതാ പാർട്ടിയിൽ നിന്നുള്ള ഈ സംസ്ഥാനത്തിന്റെ ആദ്യ മുഖ്യമന്ത്രി അദ്ദേഹം ആയിരുന്നു. ബിപ്ലപ് ദേവിന്റെ പെട്ടെന്നുള്ള രാജിയെ തുടർന്നാണ് നിലവിലെ മുഖ്യമന്ത്രിയായ മാണിക് സാഹ ചുമതലയേറ്റത്. 

## മുഖ്യമന്ത്രിമാർ

## ഇവയും കാണുക

* ഇന്ത്യയുടെ മുഖ്യമന്ത്രിമാരുടെ പട്ടിക
* ത്രിപുര ഗവർണർമാരുടെ പട്ടിക

## ഉദ്ധരണികൾ

## ബാഹ്യ ലിങ്കുകൾ

* 1947 മുതൽ ഇന്ത്യൻ സംസ്ഥാനങ്ങൾ

വർഗ്ഗം:ഇന്ത്യൻ സംസ്ഥാനങ്ങളിലെ മുഖ്യമന്ത്രിമാരുടെ പട്ടികകൾ
വർഗ്ഗം:ത്രിപുരയുടെ മുഖ്യമന്ത്രിമാർ
വർഗ്ഗം:ത്രിപുര സർക്കാർ
വൈപ്പർ (മാൽവെയർ)

കമ്പ്യൂട്ടർ സുരക്ഷയിൽ, **വൈപ്പർ** എന്നത് ഹാർഡ് ഡ്രൈവ് അല്ലെങ്കിൽ കമ്പ്യൂട്ടറിന്റെ മറ്റ് സ്റ്റാറ്റിക് മെമ്മറി മായ്ക്കാൻ (മായ്ച്ച് കളയുന്നു എന്നർത്ഥത്തിലാണ് ഈ പേര് വന്നത്) ഉദ്ദേശിച്ചിട്ടുള്ള മാൽവെയറിന്റെ ഒരു വിഭാഗമാണ്, അത് മല്യഷ്യസായി ഡാറ്റയും പ്രോഗ്രാമുകളും ഇല്ലാതാക്കുന്നു.
## ഉദാഹരണങ്ങൾ
"വൈപ്പർ" എന്ന് വിളിക്കപ്പെടുന്ന മാൽവെയറിന്റെ ഒരു ഭാഗം ഇറാനിയൻ എണ്ണക്കമ്പനികൾക്കെതിരായ ആക്രമണങ്ങളിൽ ഉപയോഗിച്ചതായി ആരോപിക്കപ്പെടുന്നു. 2012-ൽ, ഇന്റർനാഷണൽ ടെലികമ്യൂണിക്കേഷൻ യൂണിയൻ കാസ്‌പെർസ്‌കി ലാബിന് വിശകലനത്തിനായി വൈപ്പർ കേടുവരുത്തിയതായി ആരോപിക്കപ്പെടുന്ന ഹാർഡ് ഡ്രൈവുകൾ നൽകി. ആരോപണവിധേയമായ മാൽവെയറിന്റെ ഒരു സാമ്പിൾ കണ്ടെത്താൻ കഴിഞ്ഞില്ലെങ്കിലും, ഫ്ലെയിം എന്നറിയപ്പെടുന്ന ഒരു പ്രത്യേക മാൽവെയറിന്റെ അവശിഷ്ടങ്ങൾ കാസ്‌പെർസ്‌കി കണ്ടെത്തി.

ഷാമൂൺ മാൽവെയറിൽ ഒരു ഡിസ്ക് വൈപ്പിംഗ് മെക്കാനിസം അടങ്ങിയിരിക്കുന്നു; 2012-ലും 2016-ലും സൗദി ഊർജ്ജ കമ്പനികളെ ലക്ഷ്യമിട്ടുള്ള മാൽവെയർ ആക്രമണങ്ങളിൽ ഇത് ഉപയോഗിച്ചു, കൂടാതെ റാവ്ഡിസ്ക് എന്നറിയപ്പെടുന്ന ഒരു കൊമേഴ്സിയൽ ഡയറക്ട് ഡ്രൈവ് ആക്സസ് ഡ്രൈവർ ഉപയോഗിച്ചു. ഇതിന്റെ യഥാർത്ഥ വേരിയന്റ്, കത്തുന്ന അമേരിക്കൻ പതാക കാണിക്കുന്ന ഒരു ചിത്രത്തിന്റെ ഭാഗങ്ങൾ ഉപയോഗിച്ച് ഫയലുകൾ മാറ്റി. ലളിതമായി പറഞ്ഞാൽ, സോഫ്‌റ്റ്‌വെയറിന്റെ ഈ പതിപ്പ്, കത്തുന്ന യു.എസ്. ഫ്ലാഗ് ഫീച്ചർ ചെയ്യുന്ന ചിത്രത്തിന്റെ ഭാഗങ്ങൾ പ്രദർശിപ്പിക്കുന്നതിന് വേണ്ടി അവയെ മാറ്റി എന്നാണ് ഇതിനർത്ഥം. 2016-ലെ പതിപ്പും ഏതാണ്ട് ഇതുതന്നെയാണ് ചെയ്തതെങ്കിലും പകരം അലൻ കുർദിയുടെ ശരീരത്തിന്റെ ചിത്രമാണ് ഉപയോഗിച്ചത്. 

2013-ലെ ദക്ഷിണ കൊറിയ സൈബർ ആക്രമണത്തിലും 2014-ലെ സോണി പിക്‌ചേഴ്‌സിനെ ഹാക്ക് ചെയ്ത സമയത്തും ഉത്തരകൊറിയയുമായി ബന്ധമുണ്ടെന്ന് ആരോപിക്കപ്പെടുന്ന സൈബർ ക്രൈം ഗ്രൂപ്പായ ലാസറസ് ഗ്രൂപ്പ് ഉപയോഗിച്ചിരുന്ന മാൽവെയറിന്റെ ഭാഗമായി ഒരു വൈപ്പിംഗ് കമ്പോണന്റ് ഉപയോഗിച്ചു.

2017-ൽ, പല രാജ്യങ്ങളിലെയും കമ്പ്യൂട്ടറുകൾ - ഏറ്റവും പ്രധാനമായി ഉക്രെയ്ൻ, നോട്ട്പെറ്റിയ മാൽവെയർ ബാധിച്ചു, ഇത് പ്രവർത്തനപരമായ അർത്ഥത്തിൽ വൈപ്പറായ പെറ്റ്യ റാൻസംവെയറിന്റെ ഒരു വകഭേദമാണ്. എൻടിഎഫ്എസ്(NTFS) ഫയൽ സിസ്റ്റത്തിന്റെ ഇന്റേണൽ ഫയൽ ടേബിൾ എൻക്രിപ്റ്റ് ചെയ്യുന്ന പേലോഡ് ഉപയോഗിച്ച് ഈ മാൽവെയർ ബൂട്ട് റെക്കോർഡിന്റെ പ്രവർത്തനത്തെ താറുമാറാക്കും. റാൻസംവെയർ പണം ആവശ്യപ്പെട്ടെങ്കിലും, കോഡിനെ വളരെയധികം മാറ്റി. ഈ പരിഷ്‌ക്കരണം മൂലം, ഇര മോചനദ്രവ്യം നൽകിയാലും, സോഫ്‌റ്റ്‌വെയർ ഫയലുകളിൽ വരുത്തിയ മാറ്റങ്ങൾ പഴയപടിയാക്കുന്നത് സാധിക്കാത്ത വിധമാക്കി. ലളിതമായി പറഞ്ഞാൽ, നിങ്ങൾ പണം അടച്ചിട്ടുണ്ടെങ്കിലും, കോഡിൽ വരുത്തിയ മാറ്റങ്ങൾ കാരണം മാൽവെയർ മൂലം താറുമാറായ ഫയലുകൾ പഴയപടിയാക്കാൻ കഴിയില്ല.

2022-ൽ ഉക്രെയ്നുമായി ബന്ധപ്പെട്ട കമ്പ്യൂട്ടർ സിസ്റ്റങ്ങളിൽ നടന്ന സൈബർ ആക്രമണങ്ങളിൽ വൈപ്പർ മാൽവെയറിന്റെ നിരവധി വകഭേദങ്ങൾ കണ്ടെത്തി. ഗവേഷകർ കാഡിവൈപ്പർ(CaddyWiper), ഹെർമെറ്റിക് വൈപ്പർ(HermeticWiper), ഐസക് വൈപ്പർ(IsaacWiper), ഫോക്സ്ബ്ലേഡ്(FoxBlade) വിവിധ പേരുകളിൽ അറിയപ്പെടുന്ന ഈ പ്രോഗ്രാമുകൾ പരസ്പരം ചെറിയ ബന്ധമാണ് കാണിച്ചത്, പ്രത്യേകിച്ചും ഈ അവസരത്തിനായി റഷ്യയിലെ വിവിധ സർക്കാർ സ്പോൺസർ ചെയ്ത ഹാക്കറന്മാരാണ് അവ സൃഷ്ടിച്ചതെന്ന അനുമാനത്തിൽ എത്തി.

## അവലംബം
മീഡ് തടാകം

**മീഡ് തടാകം** തെക്കുപടിഞ്ഞാറൻ യു.എസിലെ കൊളറാഡോ നദിയ്ക്കു കുറുകെ ഹൂവർ അണക്കെട്ട് നിർമ്മിക്കപ്പെട്ടതോടെ രൂപീകൃതമായ ഒരു റിസർവോയറാണ്. ലാസ് വെഗാസിന് 24 മൈൽ (39 കിലോമീറ്റർ) കിഴക്കുഭാഗത്തായി നെവാഡ, അരിസോണ സംസ്ഥാനങ്ങളിലാണ് ഇത് സ്ഥിതി ചെയ്യുന്നത്. ജലശേഷിയുടെ കാര്യത്തിൽ യു.എസിലെ ഏറ്റവും വലിയ റിസർവോയറാണിത്. അരിസോണ, കാലിഫോർണിയ, നെവാഡ എന്നീ സംസ്ഥാനങ്ങൾക്കും മെക്സിക്കോയിലെ ചില സംസ്ഥാനങ്ങൾക്കും മീഡ് തടാകം വെള്ളം നൽകുന്നതൊടൊപ്പം ഇത് ഏകദേശം 20 ദശലക്ഷം ആളുകൾക്കും വലിയ കൃഷിയിടങ്ങൾക്കും ഉപയുക്തമാകുന്നു.

## അവലംബം
വാലി ഓഫ് ഫയർ സ്റ്റേറ്റ് പാർക്ക്

**വാലി ഓഫ് ഫയർ സ്റ്റേറ്റ് പാർക്ക്** യു.എസിലെ നെവാഡയിലെ ഓവർട്ടൺ നഗരത്തിൽ നിന്ന് 16 മൈൽ (26 കിലോമീറ്റർ) തെക്കുഭാഗത്തായി 46,000 ഏക്കർ (19,000 ഹെക്ടർ) പ്രദേശത്തായി വ്യാപിച്ചുകിടക്കുന്ന ഒരു പൊതു വിനോദ, പ്രകൃതി സംരക്ഷണ മേഖലയാണ്. ഏകദേശം 150 ദശലക്ഷം വർഷങ്ങൾക്ക് മുമ്പ് മണൽക്കൂനകളുടെ സ്ഥാനത്ത് രൂപപ്പെട്ട ചുവന്ന മണൽക്കല്ലുകൾ, ആസ്ടെക് മണൽക്കല്ലുകൾ എന്നിവയിൽ നിന്നാണ് സംസ്ഥാന ഉദ്യാനത്തിന് ഈ പേര് ലഭിച്ചത്. ഉദ്യാനത്തിലെ കേന്ദ്ര ആകർഷണബിന്ദുവായ ഈ സവിശേഷതകളിൽ, സൂര്യരശ്മികൾ തട്ടി പ്രതിഫലിക്കുമ്പോൾ പലപ്പോഴും അഗ്നിസ്പുലിംഗങ്ങൾ ചിതറുന്നതായ പ്രതീതി ഉളവാക്കപ്പെടുന്നു. നെവാഡ ഹിസ്റ്റോറിക്കൽ മാർക്കർ #150 ആയി തിരിച്ചറിയപ്പെടുന്ന ഇത് നെവാഡ സംസ്ഥാനത്തെ ഏറ്റവും പഴയ സംസ്ഥാനോദ്യാനമാണ്. 1,320 മുതൽ 3,009 വരെ അടി (402–917 മീറ്റർ) ഉയരത്തിൽ ലാസ് വെഗാസിൽ നിന്ന് 50 മൈൽ (80 കിലോമീറ്റർ) വടക്കുകിഴക്കായി, മൊഹാവി  മരുഭൂമിയിലാണ് വാലി ഓഫ് ഫയർ സ്ഥിതി ചെയ്യുന്നത്. കിഴക്ക് വിർജിൻ നദിയുടേയും കൊളറാഡോ നദയുടേയും സംഗമസ്ഥാനത്ത് ലേക്ക് മീഡ് നാഷണൽ റിക്രിയേഷൻ പ്രദേശത്തോട് ചേർന്നാണ് ഇത് സ്ഥിതിചെയ്യുന്നത്. ഒരു 4 x 6 മൈൽ (6.4 x 9.7 കി.മീ) തടത്തിലാണ് ഇത് സ്ഥിതിചെയ്യുന്നത്.

## അവലംബം
ഹൊറിസോണ്ടൽ ഡയറക്ഷനൽ ഡ്രില്ലിംഗ്

ലഘുചിത്രം|ഒരു ഹൊറിസോണ്ടൽ ഡയറക്ഷനൾ ഡ്രില്ലിംഗ് മെഷീൻ.|275x275ബിന്ദു
പരമ്പരാഗത രീതിയിൽ തുറസ്സായ കുഴിയെടുത്ത് ചാല് കീറിയുള്ള  ട്രഞ്ച് ഖനനത്തിന്റെ ആവശ്യമില്ലാതെ ഭൂഗർഭ പൈപ്പുകൾ, ചാലകങ്ങൾ, കേബിളുകൾ എന്നിവ സ്ഥാപിക്കാൻ ഉപയോഗിക്കുന്ന ഒരു ട്രെഞ്ച്ലെസ്സ് ഡ്രില്ലിംഗ് രീതിയാണ് *ഡയറക്ഷനൽ ബോറിങ്* എന്നും അറിയപ്പെടുന്ന **ഹൊറിസോണ്ടൽ ഡയറക്ഷനൽ ഡ്രില്ലിംഗ്** (HDD).

എൻട്രി പോയിന്റിൽ നിന്ന് എക്സിറ്റ് പോയിന്റിലേക്ക് ഒരു പൈലറ്റ് ദ്വാരം സൃഷ്ടിക്കാൻ ഡ്രിൽ ഹെഡും ഡ്രിൽ സ്ട്രിംഗും ഉൾപ്പെടെയുള്ള പ്രത്യേക ഡ്രില്ലിംഗ് ടൂളുകളുള്ള ഒരു ഡ്രില്ലിംഗ് റിഗ് ഉപയോഗിക്കുന്നു. ആവശ്യമുള്ള പാത പിന്തുടരുന്നതിന് ഡ്രിൽ തലയുടെ ദിശയും കോണും ശ്രദ്ധാപൂർവ്വം നിയന്ത്രിക്കപ്പെടുന്നു. പൈലറ്റ് ദ്വാരം തുളച്ചതിനുശേഷം റീമിംഗ് അല്ലെങ്കിൽ ബാക്ക് റീമിംഗ് പ്രക്രിയ ഉപയോഗിച്ച് അത് വലുതാക്കുന്നു. ഇത് യൂട്ടിലിറ്റി ലൈനിന്റെ ഇൻസ്റ്റാളേഷനെ ഉൾക്കൊള്ളാൻ കഴിയുന്ന ഒരു വലിയ ദ്വാരം സൃഷ്ടിക്കുന്നു. ദ്വാരം തയ്യാറാക്കിക്കഴിഞ്ഞാൽ, യൂട്ടിലിറ്റി ലൈൻ (പൈപ്പ് അല്ലെങ്കിൽ കേബിൾ പോലുള്ളവ) ഒരു പുൾബാക്ക് അസംബ്ലിയിൽ ഘടിപ്പിച്ചിരിക്കുന്നു, അത് വലുതാക്കിയ ബോർഹോളിലൂടെ പിന്നിലേക്ക് വലിക്കുകയും യൂട്ടിലിറ്റി ലൈൻ  ഭൂഗർഭത്തിൽ ഫലപ്രദമായി സ്ഥാപിക്കുകയും ചെയ്യുന്നു. ശേഷം എക്സിറ്റ് പോയിന്റിൽ യൂട്ടിലിറ്റി ലൈൻ ഉപരിതലത്തിലേക്ക് കൊണ്ടുവരുന്നു. ആവശ്യമായ കണക്ഷനുകളോ ക്രമീകരണങ്ങളോ ഉണ്ടാക്കുന്നു.

പ്രധാനമായും വെള്ളം, മലിനജല പൈപ്പുകൾ, ഗ്യാസ് പൈപ്പ് ലൈനുകൾ, ഇലക്ട്രിക്കൽ ചാലകങ്ങൾ, ഫൈബർ ഒപ്റ്റിക് കേബിളുകൾ തുടങ്ങിയ യൂട്ടിലിറ്റി ഇൻഫ്രാസ്ട്രക്ചറുകൾ സ്ഥാപിക്കുന്നതിന് എച്ച്ഡിഡി വ്യാപകമായി ഉപയോഗിക്കുന്നു. റോഡുകൾ, നദികൾ, കെട്ടിടങ്ങൾ, മറ്റ് തടസ്സങ്ങൾ എന്നിവയ്ക്ക് കീഴിൽ ഉപരിതലത്തിൽ കുറഞ്ഞ തടസ്സങ്ങളോടെ ഉപയോഗിക്കാൻ കഴിയുന്നു. എച്ച്ഡിഡി ഒരു പരിസ്ഥിതി സൗഹൃദ രീതിയായി കണക്കാക്കപ്പെടുന്നു. കാരണം ഈ രീതി പരിസ്ഥിതിയുടെയും മണ്ണിന്റെയും ജലത്തിന്റെയും മലിനീകരണവും ആവാസ വ്യവസ്ഥകളുടെയും ആഘാതം കുറയ്ക്കുകയും ചെയ്യുന്നു. എച്ച്ഡിഡി ഒരു പരിസ്ഥിതി സൗഹൃദ രീതിയായി കണക്കാക്കപ്പെടുന്നു. കാരണം ഇത് ഭൂപ്രകൃതിക്കുള്ള നശീകരണം കുറയ്ക്കുകയും മണ്ണിന്റെയും ജലത്തിന്റെയും മലിനീകരണത്തിന്റെ സാധ്യത കുറയ്ക്കുകയും പരിസ്ഥിതി വ്യവസ്ഥകളിലും ആവാസ വ്യവസ്ഥകളിലും ആഘാതം കുറയ്ക്കുകയും ചെയ്യുന്നു.

എച്ച്ഡിഡി പരമ്പരാഗത ഓപ്പൺ ട്രെഞ്ച് രീതികളേക്കാൾ നിരവധി നേട്ടങ്ങൾ വാഗ്ദാനം ചെയ്യുന്നു. ട്രാഫിക്കിലെ തടസ്സം കുറയ്ക്കൽ, പരിസ്ഥിതി ആഘാതം കുറയ്ക്കൽ, വേഗത്തിലുള്ള ഇൻസ്റ്റാളേഷൻ സമയം, കുറഞ്ഞ പുനരുദ്ധാരണ ചെലവ് എന്നിവ ഉൾപ്പെടുന്നു. ആധുനിക ഇൻഫ്രാസ്ട്രക്ചർ വികസനത്തിലും പരിപാലനത്തിലും നിർണായക പങ്ക് വഹിക്കുന്ന ഒരു ബഹുമുഖവും വ്യാപകമായി ഉപയോഗിക്കുന്നതുമായ സാങ്കേതികവിദ്യയാണ്.

## അവലംബം


## പുറത്തേക്കുള്ള കണ്ണികൾ

* ഡയറക്ഷണൽ ബോറിംഗ് അഡ്വാന്റേജ്  ഡയഗ്രമുകൾക്കൊപ്പം ഉപയോഗിച്ച സാങ്കേതികതകളെ വിവരിക്കുന്നു.
* ഡയറക്ഷണൽ ബോറിംഗ് രീതിയിലൂടെ ഇൻസ്റ്റാൾ ചെയ്ത ആറ് തരം യൂട്ടിലിറ്റികളുടെ ഉദാഹരണങ്ങൾ ഡയറക്ഷണൽ ബോറിംഗ്  നൽകുന്നു.
* ലഭ്യമായ വിവിധ തരം തിരശ്ചീന ദിശാസൂചന ഡ്രിൽ മെഷീനുകളെക്കുറിച്ചുള്ള വിശദാംശങ്ങൾ ഡയറക്ഷണൽ ബോറിംഗ് നൽകുന്നു.
പുറനാട്ടുകര മഹാവിഷ്ണുക്ഷേത്രം

മദ്ധ്യകേരളത്തിൽ തൃശ്ശൂർ ജില്ലയിൽ തൃശ്ശൂർ താലൂക്കിൽ അടാട്ട് ഗ്രാമപഞ്ചായത്തിൽ പുറനാട്ടുകര ദേശത്ത് സ്ഥിതിചെയ്യുന്ന ഒരു ക്ഷേത്രമാണ് **പുറനാട്ടുകര മഹാവിഷ്ണുക്ഷേത്രം**. ചതുർബാഹുവായ മഹാവിഷ്ണു മുഖ്യപ്രതിഷ്ഠയായ ഈ ക്ഷേത്രത്തിൽ, ഉപദേവതകളായി ശിവന്നും പാർവ്വതിയ്ക്കും ഗണപതിയ്ക്കും മാത്രമേ പ്രതിഷ്ഠകളുള്ളൂ. അതിവിശാലമായ ഒരു കുളത്തോടുകൂടിയ ഈ ക്ഷേത്രത്തിൽ, അങ്ങോട്ട് ദൃഷ്ടി വരുന്ന വിധത്തിലാണ് പ്രതിഷ്ഠ നടത്തിയിരിയ്ക്കുന്നത്. ധനുമാസത്തിൽ നടക്കുന്ന മണ്ഡലോത്സവമാണ് ക്ഷേത്രത്തിലെ പ്രധാന ആഘോഷം. മണ്ഡലകാലത്തിലെ അവസാനത്തെ എട്ടുദിവസങ്ങളിലാണ് ഈ ആഘോഷം നടത്തുന്നത്. കൂടാതെ, ചിങ്ങമാസത്തിൽ വരുന്ന അഷ്ടമിരോഹിണി, മേടമാസത്തിലെ വിഷു, വൈശാഖമാസം എന്നിവയും അതിവിശേഷദിവസങ്ങളാണ്. കൊച്ചിൻ ദേവസ്വം ബോർഡിന് കീഴിലാണ് ഈ ക്ഷേത്രം.

വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:അടാട്ട് ഗ്രാമപഞ്ചായത്തിലെ ആരാധനാലയങ്ങൾ
ഓണത്തല്ല്‌

ചെറുപ്പക്കാരുടെ ഓണക്കാലത്തെ ഒരു വിനോദമാണ് ഇത്.  ഓണപ്പട, കൈയാങ്കളി എന്നീ പേരുകളിലും ഇത് അറിയപ്പെടുന്നു. കേരളത്തിലും തമിഴ്‌നാട്ടിലും ചിങ്ങമാസത്തിലെ തിരുവോണ ദിവസം ഓണത്തല്ലു നടത്തിയിരുന്നതായി പറയപ്പെടുന്നു.

വർഗ്ഗം:കേരളത്തിലെ നാടൻകളികൾ
അശ്വതി (മാസിക)

കൊല്ലത്തു നിന്ന് പ്രസിദ്ധീകരിച്ചിരുന്ന സാഹിത്യ മാസികയാണ് അശ്വതി. ഡോ. സേവ്യർ പോളായിരുന്നു പത്രാധിപർ. വിശ്വ സാഹിത്യത്തിലെ നിരവധി രചനകൾ ഈ മാസികയിലൂടെ പ്രസിദ്ധീകരിക്കപ്പെട്ടു. 1985 ൽ തുടങ്ങിയ മാസിക രണ്ടു വർഷത്തോളം മുടങ്ങാതെ പ്രസിദ്ധീകരിച്ചിരുന്നു. സാർത്ര്, കാഫ്ക തുടങ്ങി ആധുനിക സാഹിത്യ ലോകത്തെ നിരവധി പ്രമുഖ സാഹിത്യകാരന്മാരുടെ രചനകളായിരുന്നു ഇതിന്റെ ഉള്ളടക്കം.
## അവലംബം


വർഗ്ഗം:പ്രസിദ്ധീകരണം നിലച്ച മലയാളമാസികകൾ
വർഗ്ഗം:കൊല്ലം ജില്ലയുടെ ചരിത്രം
സോംബി (കമ്പ്യൂട്ടിംഗ്)

കമ്പ്യൂട്ടിംഗിൽ, ഒരു കമ്പ്യൂട്ടർ വൈറസ്, കമ്പ്യൂട്ടർ വേം അല്ലെങ്കിൽ ട്രോജൻ ഹോഴ്സ് പ്രോഗ്രാം വഴി ഹാക്കർ മോഷ്ടിച്ചതും, ഇന്റർനെറ്റുമായി ബന്ധിപ്പിച്ച കമ്പ്യൂട്ടറാണ് **സോംബി**. ഹാക്കർക്ക് വളരെ ദൂരത്ത് നിന്ന് തന്നെ മലിഷ്യസായ ജോലികൾ ചെയ്യാൻ ഉപയോഗിക്കാം. സോംബി കമ്പ്യൂട്ടറുകൾ പലപ്പോഴും ഹാക്കർ നിയന്ത്രിക്കുന്ന ഒരു ബോട്ട്‌നെറ്റിൽ ഒരുമിച്ചു പ്രവർത്തിക്കുന്നു, കൂടാതെ വെബ് സെർവറുകൾക്കെതിരെ ഇ-മെയിൽ സ്പാം പ്രചരിപ്പിക്കുന്നതിനും ഡിസ്ട്രിബ്യൂട്ടഡ് സർവ്വീസ് ഡിനൈയൽ അറ്റാക്ക്സ് (DDoS ആക്രമണങ്ങൾ) തുടങ്ങിയ പ്രവർത്തനങ്ങൾക്കും ഉപയോഗിക്കുന്നു. മിക്ക ഇരകൾക്കും തങ്ങളുടെ കമ്പ്യൂട്ടറുകൾ സോമ്പികളായി മാറിയെന്ന് അറിയില്ല. ഹെയ്തിയൻ വൂഡൂ നാടോടിക്കഥകളിൽ, മാന്ത്രികവിദ്യ ഉപയോഗിച്ച് ഒരു മന്ത്രവാദി പുനരുജ്ജീവിപ്പിച്ച ശവശരീരമാണ് സോംബി. മന്ത്രവാദിക്ക് സോമ്പിയുടെ മേൽ നിയന്ത്രണമുണ്ട്, സോമ്പിക്ക് സ്വന്തം ഇച്ഛാശക്തിയില്ല, പകരം മന്ത്രവാദിയുടെ കൽപ്പനകൾ പിന്തുടരുന്നു. അടിസ്ഥാനപരമായി, ഇത് മന്ത്രവാദിയുടെ നിയന്ത്രണത്തിലുള്ള ഒരു പാവയെപ്പോലെയാണ്, സ്വതന്ത്രമായ തിരഞ്ഞെടുപ്പുകൾ നടത്താനുള്ള കഴിവില്ല. ഈ ആശയം ഹെയ്തിയൻ വൂഡൂവിന്റെ സാംസ്കാരികവും നിഗൂഢവുമായ വിശ്വാസങ്ങളിൽ വേരൂന്നിയതാണ്.സാങ്കൽപ്പിക സോംബി സിനിമകളിൽ ചിത്രീകരിച്ചിരിക്കുന്നതുപോലെ, ഒന്നിലധികം ബോട്ട്നെറ്റ് മെഷീനുകളുടെ ഏകോപിത ഡിഡോസ്(DDoS) ആക്രമണവും ഒരു "സോംബി ഹോർഡ് അറ്റാക്ക്" പോലെയാണ്.

## പരസ്യം
ഇ-മെയിൽ സ്പാം അയയ്ക്കാൻ സോംബി കമ്പ്യൂട്ടറുകൾ വ്യാപകമായി ഉപയോഗിച്ചു; 2005-ലെ കണക്കനുസരിച്ച്, ലോകമെമ്പാടുമുള്ള സ്പാമുകളുടെ 50-80% സോംബി കമ്പ്യൂട്ടറുകൾ വഴി അയച്ചതാണ്.ഇത് സ്‌പാമർമാരെ കണ്ടെത്തുന്നത് ഒഴിവാക്കാൻ അനുവദിക്കുകയും അവരുടെ ബാൻഡ്‌വിഡ്ത്ത് ചെലവ് കുറയ്ക്കുകയും ചെയ്യുന്നു, കാരണം സോമ്പികളുടെ ഉടമകൾ സ്വന്തം ബാൻഡ്‌വിഡ്‌ത്തിന് പണം നൽകുന്നു. ഈ സ്പാം ട്രോജൻ ഹോഴ്സ് മാൽവെയറിന്റെ വ്യാപനത്തെ വളരെയധികം വർദ്ധിപ്പിക്കുന്നു, കാരണം ട്രോജനുകൾ സ്വയം ആവർത്തിക്കുന്നില്ല. അവ വളരാൻ ഇ-മെയിലുകളുടെയോ സ്പാമിനിയോ ആശ്രയിക്കുന്നു, അതേസമയം കമ്പ്യൂട്ടർ വേമുകൾക്ക് മറ്റ് മാർഗങ്ങളിലൂടെ പടരാൻ കഴിയും.സമാനമായ കാരണങ്ങളാൽ, ഓരോ ക്ലിക്കിനും പണം നൽകുന്ന പരസ്യം പ്രദർശിപ്പിക്കുന്ന സൈറ്റുകൾക്കെതിരെ ക്ലിക്ക് തട്ടിപ്പ് നടത്താനും സോമ്പികൾ ഉപയോഗിക്കുന്നു. ചില ആളുകൾക്ക് നിങ്ങളെ കബളിപ്പിച്ച് തന്ത്രപ്രധാനമായ വിവരങ്ങൾ (ഫിഷിംഗ്) പങ്കിടുന്നതിന് വ്യാജ വെബ്‌സൈറ്റുകൾ സൃഷ്‌ടിക്കാം, അല്ലെങ്കിൽ വഞ്ചിക്കുക എന്ന ഉദ്ദേശത്തോടെയുള്ള വെബ്‌സൈറ്റുകൾ ഇന്റർനെറ്റിൽ ലഭ്യമാക്കി നിയമവിരുദ്ധമായ പണമിടപാടുകൾക്ക് വേണ്ടി (മണി കോവർ റിക്രൂട്ടിംഗ്) നിങ്ങളെ റിക്രൂട്ട് ചെയ്യാം.
## ഡിസ്ട്രിബ്യൂഡ് ഡിനയൽ-ഓഫ്-സർവീസ് അറ്റാക്സ്
ഡിസ്ട്രിബ്യൂട്ടഡ് ഡിനയൽ-ഓഫ്-സർവീസ് (DDoS) ആക്രമണങ്ങൾ നടത്താൻ സോമ്പികളെ ഉപയോഗിക്കാനാകും. നിരവധി കമ്പ്യൂട്ടറുകൾ ഒരേസമയം ആക്രമിക്കുന്നതിലൂടെ ഒരു വെബ്‌സൈറ്റിന്റെ പ്രവർത്തനത്തെ താറുമാറാക്കുനന്നു ഇത്തരം ആക്രമണത്തെ "ഡിസ്ട്രിബ്യൂട്ടഡ് ഡിനയൽ-ഓഫ്-സർവീസ്" (ഡിഡിഒഎസ്) അറ്റാക്ക് എന്ന് വിളിക്കുന്നു, ഇവിടെ ട്രാഫിക്കിൽ നിറഞ്ഞ് വെബ്‌സൈറ്റ് ലഭ്യമല്ലാതാക്കുക എന്നതാണ് ലക്ഷ്യം. വൻ ജനക്കൂട്ടത്തെ ചെറിയ കടയിലേക്ക് അയക്കുന്നത് പോലെയാണ് ഇത്, മറ്റാർക്കും കടക്കാൻ സാധിക്കാത്ത വിധത്തിൽ ബുദ്ധിമുട്ട് ഉണ്ടാക്കുന്നു. വളരെയധികം അഭ്യർത്ഥനകൾ നടത്തിക്കൊണ്ട് വെബ്‌സൈറ്റ് ഉപയോഗിക്കുന്നതിൽ നിന്ന് യഥാർത്ഥ ഉപയോക്താക്കളെ തടയുക എന്നതാണ് ഇതിന്റെ ആശയം.

## അവലംബം
മുരാരി ശർമ്മ

കക്കോരി ഗൂഢാലോചനയിൽ പങ്കെടുത്തതിന്റെ പേരിൽ ഒളിവിൽപ്പോയ ഒരു ഇന്ത്യൻ വിപ്ലവകാരിയായിരുന്നു **മുരാരി ശർമ്മ**(ഹിന്ദി: मुरारी शर्मा), (1 ജനുവരി 1901 - 2 ഏപ്രിൽ 1982) .  1927 ൽ ഇന്ത്യയുടെ സ്വാതന്ത്ര്യ സമരകാലത്ത് വിപ്ലവത്തിനു പണം കണ്ടെത്താനായി നടത്തിയ ട്രെയിൻ ആക്ഷൻ എന്ന കൊള്ളയാണ് കക്കരി ട്രെയിൻ ആക്ഷൻ. പിന്നീടിതിനെ ഇന്ത്യൻ സ്വാതന്ത്ര്യ സമരത്തിന്റെ ഭാഗമായി വിലയിരുത്തപ്പെട്ടു. മുരാരി ശർമ്മ എന്നത് വ്യാജപേരായതിനാൽ പോലീസിന് അയാളെ  കണ്ടെത്താനായില്ല. മുരാരി ലാൽ ഗുപ്ത എന്നായിരുന്നു അദ്ദേഹത്തിന്റെ യഥാർത്ഥ പേര്. ഹിന്ദി അക്കാദമി 1997 ജൂൺ 19 ന് ന്യൂഡൽഹി രാജേന്ദ്ര ഭവനിൽ സംഘടിപ്പിച്ച *രാം പ്രസാദ് ബിസ്മിൽ ജയന്തി സംഘോഷിൽ*  വിപ്ലവ കവിയായ അദ്ദേഹത്തിന്റെ മകൻ ദാമോദർ സ്വരൂപ് 'വിദ്രോഹി' മുഖ്യാതിഥിയായി സംസാരിക്കുന്നതിനിടെയാണ്  ഈ വസ്തുത വെളിപ്പെടുത്തിയത്. ഉത്തർപ്രദേശിലെ ഷാജഹാൻപൂർ ജില്ലയിലെ മുദിയ പൻവാർ ഗ്രാമത്തിൽ ഖണ്ഡസാരി (പഞ്ചസാര ഉത്പാദിപ്പിക്കുന്ന വ്യവസായി) ഛോട്ടേ ലാൽ ഗുപ്തയുടെ മകനായി 1901 ജനുവരി 1 ന് അദ്ദേഹം ജനിച്ചു. കക്കോരി ഗൂഡാലോചനയ്ക്കു ശേഷം കുറച്ചുകാലം അദ്ദേഹം ഡൽഹിയിൽ ഒളിവിൽ താമസിച്ചു. പിന്നീട് ജന്മഗ്രാമത്തിലേക്ക് മടങ്ങി. 1982 ഏപ്രിൽ 2-ന് ഷാജഹാൻപൂരിലെ തന്റെ വീട്ടിൽ 81-ാം വയസ്സിൽ അദ്ദേഹത്തിന് സ്വാഭാവിക മരണം സംഭവിച്ചു. ഒരു മനുഷ്യൻ റിക്ഷവലിച്ചിഴക്കുന്നത് അനീതിയാണെന്ന് അദ്ദേഹം കരുതി ഒരു മനുഷ്യൻ നഗരത്തിലൂടെ വലിച്ചിഴക്കുന്നതിനാൽ ജീവിതത്തിലുടനീളം അദ്ദേഹം ഒരു റിക്ഷയിൽ സഞ്ചരിച്ചിട്ടില്ല.

## References

*Jagdish 'Jagesh' *Kalam Aaj Unki Jai Bol* 1989 Hindi Pracharak Sansthan P.B.1106 Pishach Mochan Varanasi 221001 U.P. India
*Dr. Mahaur Bhagwan Das *Kakori Shaheed Smriti* 1978  2, Mehandi Building, Kaiser Bagh Lucknow 226001 U.P. India
* Vidyarnav Sharma *Yug Ke Devta - Bismil Aur Ashfaq* 2004 Praveen Prakashan New Delhi 110030 India 
* 'Vidrohi' Damodar Swarup *Deevar Ke Saaye Mein* (Autobiography) 2005 Gandhi Pustakalay Chowk Shahjahanpur 242001 U.P. India
* *Amar Shaheed Ko Naman* ("Abhyuday" Special Issue Reprint) 2002 National Archives New Delhi

## External links
* "Daredevilry of sons of the soil." ''The Times Of India''.Mentions Sharma as "escaped" from capture.

വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:1901-ൽ ജനിച്ചവർ
വർഗ്ഗം:1982-ൽ മരിച്ചവർ
വാഗമൺ ചില്ലു പാലം

കേരളത്തിലെ വാഗമണിൽ സ്ഥിതിചെയ്യുന്ന ഒരു സ്കൈവാക്ക് ഗ്ലാസ് പാലമാണ് വാഗമൺ ഗ്ലാസ് ബ്രിഡ്ജ്. 40 മീറ്റർ നീളമുള്ള ഈ പാലം ഇന്ത്യയിലെ ഏറ്റവും നീളമേറിയ രണ്ടാമത്തെ കാൻറിലിവർ ഗ്ലാസ് പാലമാണ്. ഇടുക്കി ജില്ലാ ടൂറിസം പ്രമോഷൻ കൗൺസിലിന്റെ (ഡിടിപിസി) അഡ്വഞ്ചർ പാർക്കിൽ ഡിടിപിസിയുടെ ആഭിമുഖ്യത്തിൽ നിർമിച്ച പാലം . സമുദ്രനിരപ്പിൽ നിന്ന് 3500 അടി ഉയരത്തിലാണ് പാലം സ്ഥിതി ചെയ്യുന്നത്. 2023 സെപ്റ്റംബർ 6-ന് ഇത് പൊതുജനങ്ങൾക്കായി തുറന്നുകൊടുത്തു.

കേരളത്തിലെ ആദ്യത്തെ ഗ്ലാസ് പാലമാണ് വാഗമൺ ഗ്ലാസ് പാലം. ജർമ്മനിയിൽ നിന്ന് ഇറക്കുമതി ചെയ്ത 40 എംഎം ഗ്ലാസിന്റെ അഞ്ച് പാളികൾ ഉപയോഗിച്ചാണ് ഇത് നിർമ്മിച്ചിരിക്കുന്നത്, കൂടാതെ 35 ടൺ സ്റ്റീൽ മുഴുവൻ ഗ്ലാസ് നിർമ്മാണത്തെയും പിന്തുണയ്ക്കുന്നു. പർവതത്തിന്റെ നെറുകയിലെ ഉരുക്ക് തൂണുകൾ പാലത്തെ താങ്ങിനിർത്തുന്ന ആറ് മെറ്റൽ കേബിളുകളാൽ ബന്ധിപ്പിച്ചിരിക്കുന്നു. ഇടുക്കി ഡിടിപിസിയുടെ കീഴിലുള്ള സ്വകാര്യ പങ്കാളിത്തത്തോടെയാണ് പാലം രൂപകല്പന ചെയ്ത് നിർമ്മിച്ചിരിക്കുന്നത്. 3 കോടി രൂപ ചെലവിൽ പൂർത്തിയാക്കി 2023 ഓഗസ്റ്റ് 25-ന് പൊതുജനങ്ങൾക്കായി തുറന്നുകൊടുത്തു. ഇവിടെ നിന്നാൽ കൂട്ടിക്കൽ , കൊക്കയാർ , മുണ്ടക്കയം തുടങ്ങിയ സ്ഥലങ്ങളുടെ വിദൂര ദൃശ്യം കാണാം.

## അവലംബം

വർഗ്ഗം:കേരളത്തിലെ പാലങ്ങൾ
മലയാളം സോഫ്റ്റ്‌കോർ പോണോഗ്രഫി

**മല്ലു പോൺ സിനിമകൾ** എന്നറിയപ്പെടുന്ന **മലയാളം സോഫ്റ്റ്‌കോർ അശ്ലീല സിനിമകൾ** ദക്ഷിണേന്ത്യൻ സംസ്ഥാനമായ കേരളത്തിൽ മലയാള ഭാഷയിൽ നിർമ്മിച്ച സോഫ്റ്റ്‌കോർ പോൺ സിനിമകളുടെ ഒരു ജനപ്രിയ വിഭാഗമായിരുന്നു . താരതമ്യേന കുറഞ്ഞ ബഡ്ജറ്റുള്ള നിലവാരം കുറഞ്ഞ സിനിമകളായിട്ടാണ് അവ കൂടുതലും അംഗീകരിക്കപ്പെടുന്നത് . ബി-ഗ്രേഡ് സിനിമകൾ എന്നും വിളിക്കപ്പെടുന്ന അവ 1980-കളിൽ കേരളത്തിലെ മുഖ്യധാരാ മലയാള സിനിമയ്ക്ക് സമാന്തരമായി ഉയർന്നുവന്നു. 1988-ൽ പുറത്തിറങ്ങിയ ആദിപാപം, സോഫ്റ്റ്‌കോർ നഗ്നതയുള്ള ആദ്യത്തെ വിജയകരമായ മലയാള ചിത്രമായി കണക്കാക്കപ്പെടുന്നു, കൂടാതെ മലയാളത്തിൽ സോഫ്റ്റ്‌കോർ ചിത്രങ്ങളുടെ ട്രെൻഡ് ആരംഭിച്ചതായി കണക്കാക്കപ്പെടുന്നു. 

1990-കളിൽ താത്കാലികമായ ഇടിവ് നേരിട്ടെങ്കിലും, 2000-ൽ പുറത്തിറങ്ങിയ കിന്നാര തുമ്പികൾ എന്ന ലൈംഗിക ചിത്രത്തിന് ശേഷം ബി-ഗ്രേഡ് ചിത്രങ്ങളുടെ ജനപ്രീതി കേരളത്തിൽ വളരെ വലുതായി. സംസ്ഥാനത്ത് ലോ ബജറ്റ് സോഫ്റ്റ്‌കോർ അശ്ലീല ചിത്രങ്ങളുടെ ഒരു പുതിയ തരംഗത്തിന് തുടക്കമിടുക , ഈ കാലഘട്ടം ഷക്കീല തരംഗം എന്ന് അറിയപ്പെടുന്നു. 2001-ൽ, മലയാളത്തിൽ നിർമ്മിച്ച മുഴുവൻ സിനിമകളിൽ 70 ശതമാനത്തിലേറെയും സോഫ്റ്റ് പോൺ ഇനങ്ങളായിരുന്നു. ബി-ഗ്രേഡ് സിനിമകളുടെ തകർച്ച 2003-ൽ ആരംഭിച്ചു, പ്രധാനമായും ഇന്ത്യയിലെ ദ്രുതഗതിയിലുള്ള ഇന്റർനെറ്റ് കുതിച്ചുചാട്ടം മറ്റ് പല കാരണങ്ങളാൽ, 2005-ൽ ഈ വിഭാഗത്തിന്റെ ഏകദേശം 25 വർഷത്തെ നിലനിൽപ്പ് അവസാനിപ്പിച്ചു.

ലൈംഗിക പ്രകോപനപരമായ തീമുകളും നഗ്നതയും ഉണ്ടായിരുന്നിട്ടും , മലയാളം ബി-ഗ്രേഡ് സിനിമകൾ വ്യക്തമായിരുന്നില്ല, മാത്രമല്ല പല ചലച്ചിത്ര ചരിത്രകാരന്മാരും അവ അശ്ലീലമാണെന്ന് കരുതുന്നില്ല. എന്നിരുന്നാലും, പല തിയേറ്റർ ഉടമകളും വിതരണക്കാരും ഈ സിനിമകളിൽ നഗ്നതയോ ഹാർഡ്‌കോർ അശ്ലീലമോ അടങ്ങിയ ക്രമരഹിതമായ വിദേശ സിനിമകളിൽ നിന്നുള്ള സീക്വൻസുകൾ നിയമവിരുദ്ധമായി തിരുകാൻ ഉപയോഗിച്ചു . സെക്‌സ് അല്ലെങ്കിൽ നഗ്നരംഗങ്ങൾ പ്രത്യേകം ചിത്രീകരിച്ചതും സെൻസർ ബോർഡിൽ കാണിക്കാത്തതുമായ രംഗങ്ങളും തിരുകാൻ ഉപയോഗിച്ചു. ബിറ്റുകൾ/റീലുകൾ തിരുകുന്ന ഈ സമ്പ്രദായം കേരളത്തിൽ വളരെ സാധാരണമായിരുന്നു, അതിന് തുണ്ട് പാടം (ബിറ്റ് സിനിമ) എന്ന സ്വന്തം വർഗ്ഗീകരണം പോലും ലഭിച്ചു , അത് ഇപ്പോഴും സംസ്ഥാനത്ത് പരിഹാസ്യമായ രീതിയിൽ പ്രചാരത്തിലുണ്ട്.

മലയാള സിനിമാ വ്യവസായത്തിന്റെ ഏറ്റവും മോശം കാലഘട്ടത്തിൽ ബി-ഗ്രേഡ് സിനിമകളായിരുന്നു അതിന്റെ നട്ടെല്ലെന്ന് പൊതുവെ അഭിപ്രായമുണ്ട്. എന്നാൽ വിമർശകരിൽ പലരും അവരെ അശ്ലീലവും അസംബന്ധവുമായി കണ്ടു. 2000-ത്തിന്റെ തുടക്കത്തിൽ ഈ സിനിമകൾ മലയാള സിനിമാ വ്യവസായത്തിന് വളരെയധികം അപമാനവും മാനക്കേടും വരുത്തിയെന്ന് അവർ കരുതുന്നു. ഷക്കീല സിനിമകൾക്കെതിരെ വ്യാപകമായ പ്രതിഷേധവും അവ പ്രദർശിപ്പിച്ച തിയേറ്ററുകൾക്ക് നേരെ ഒറ്റപ്പെട്ട അക്രമ സംഭവങ്ങളും അക്കാലത്ത് റിപ്പോർട്ട് ചെയ്യപ്പെട്ടിരുന്നു .

## അവലംബം